Azaroaren 9 - Wikipedia, entziklopedia askea.\nAzaroaren 9a gregoriotar egutegiaren urteko hirurehun eta hamairugarren eguna da, 314.a bisurteetan. 52 egun falta dira urtea amaitzeko.\nJaiotza: Portugalete, 1930 eta 1930\nHeriotza: San Salvador, 1989ko azaroaren 16a\nJaiotza: Hondarribia, 1923\nHeriotza: Hondarribia, 1996ko azaroaren 19a\nJaiotza: Ermua, 1979\nJaiotza: Oriol, 1818 (juliotar egutegia), 1818 eta 1818\nHeriotza: Bougival, 1883ko abuztuaren 22a (juliotar egutegia)\nJaiotza: Brooklyn, 1934\nHeriotza: Seattle, 1996ko abenduaren 20a\nArtikulurik ez duten Azaroaren 9ko jaiotzak\nHermann Weyl • Imre Lakatos • Velimir Khlebnikov • Caesar Baronius • Paul Sérusier •\nJaiotza: Lekeitio, 1864ko abuztuaren 5a\nJaiotza: Bilbo, 1899ko otsailaren 5a\nHeriotza: Madril, 1940\nJaiotza: Uharte, 1880ko apirilaren 20a\nHeriotza: Valentzia, 1973\nFrancisco Ximenez de Tejada\nJaiotza: Funes, 1703ko urriaren 13a\nHeriotza: Valletta, 1775\nJaiotza: Lille, 1890eko azaroaren 22a\nHeriotza: Colombey-les-Deux-Églises, 1970\nJaiotza: Birmingham, 1869ko martxoaren 18a\nHeriotza: Reading, 1940\nJaiotza: Riad, 1876ko urtarrilaren 15a\nHeriotza: Ta'if, 1953\nJaiotza: Swansea, 1914ko urriaren 27a\nHeriotza: New York, 1953\nArtikulurik ez duten Azaroaren 9ko heriotzak\nAert van der Neer • Henry Cabot Lodge • Howard Pyle • Vasily Blyukher • Toyen • William Powell Frith • William Camden • André Glucksmann • Ernst Fuchs • Paul Sandby •\n1937 - Japoniarrek Txinako Shanghai hiria okupatu zuten.\n1953 - Kanputxeak independentzia lortu zuen.\n1989 - Berlingo harresia (irudian), Gerra Hotzaren sinboloa zena, eraitsi zuten.\n2004 - Mozilla Firefox nabigatzailea argitaratu zuten.\n2007 - Betizu eta urrezko zintzarria marrazki bizidunetako euskal filma estreinatu zen.\n2014 - Kataluniaren independentziarako kontsultan independentziaren aldeko baiezkoak irabazi zuen.\nSeaska egutegia: Aterpe, Aterbe eta Jane.\n1978 - ETAk Luis Candendo Perez Bizkaiko labe garaietako langilea eta UCDko militantea hil zuen Antzuolan.\n2007 - Iruñean autobus geltoki berria inauguratu zen.\n2010 - Becky ekaitzak Bermeon hildako bat eta kalte handiak eragin zituen Euskal Herriko kostaldean, batez ere Donostian.\n2012 - Barakaldon 53 urteko emakume batek etxetik kaleratzera zihoazenean bere buruaz beste egin zuen.\n1799 - Brumaireko estatu-kolpea.\n1938 - Alemania eta Austria osoan zehar juduen kontrako istiluak gertatu ziren\n1989 - Berlingo harresia ireki zuten.\n2015 - Kataluniako Parlamentuak Kataluniako independentzia prozesua abiarazteko aldarrikapena onartu zuen.\n1939 - Ninotchka filma estreinatu zen, Ernst Lubitschek zuzendu eta Greta Garbo, Melvyn Douglas eta Bela Lugosi aktoreek antzeztu zutelarik.\n1967 - Quatermass and the Pit ("Quatermass eta Zuloa") filma estreinatu zen, Roy Ward Bakerek zuzendu eta James Donald, Andrew Keir, Barbara Shelley eta Julian Glover aktoreek antzeztu zutelarik.\n1970 - Ryan's Daughter ("Ryanen Alaba") filma estreinatu zen. David Leanek zuzendu eta Robert Mitchum, Sarah Miles, John Mills, Christopher Jones, Trevor Howard eta Leo McKern aktoreek antzeztu zutelarik.\n1984 - A Nightmare on Elm Street ("Amesgaiztoa Elm Streeten") filma estreinatu zen, Wes Cravenek zuzendu eta Heather Langenkamp, Robert Englund, Johnny Depp, John Saxon, Nick Corri, Amanda Wyss eta Ronee Blakley aktoreek antzeztu zutelarik.\n1838 - Andres Iturzaeta, euskal idazle eta apaiza, Otxandioko erretorea (h. 1912).\n1847 - Jose Aretxabala Aldama, bizkaitar enpresaria, Havana Club rona merkaturatu zuena (h. 1923).\n1866 - Ernesto Erkoreka, Bilboko alkatea (h. 1957).\n1874 - Teodoro Dublang, arabar margolaria (h. 1940).\n1882 - Teodoro Gonzalez de Zarate, arabar enpresaburu eta politikaria (h. 1937).\n1897 - Joaquín Vázquez, gipuzkoar futbolaria (h. 1965).\n1909 - Alejandro Lizaso, gipuzkoar txistularia (h. 1937).\n1922 - Adolfo Leibar Axpe, gipuzkoar naturalista, espeleologo eta kulturzalea (h. 2016).\n1923 - Gabriel Alonso, gipuzkoar futbolari eta entrenatzailea (h. 1996).\n1926 - Carlos Blanco Aginaga, gipuzkoar irakaslea, idazlea eta frankismoak erbesteratutako intelektual ezkertiarra (h. 2013).\n1930 - Ignacio Ellakuria, bizkaitar jesuita, filosofo eta teologoa, askapenaren teologiaren ekintzailerik handienetarikoa (h. 1989).\n1936 - Emilio Ybarra, gipuzkoar enpresaburu eta ekonomialaria (h. 2019).\n1939 - Issa Katime, kolonbiar kimikaria, EHUko irakaslea, Barranquillan.\n1951 - Mixel Ducau, lapurtar musikaria.\n1954 - Genaro Zelaieta, nafar futbolaria (h. 2008).\n1956 - Julio Abascal, EHUko irakaslea eta Egokituz laborategiko zuzendaria, Torrelavegan.\n1962 - Javier Armentia, euskal astrofisikaria eta Iruñeko Planetarioko zuzendaria.\n1968 - Maribi Ugarteburu, bizkaitar kazetari eta ezker abertzaleko politikaria.\n1969 - Javier Garisoain, nafar politikaria, Comunión Tradicionalista Carlista alderdiaren idazkari nagusia.\n1978 - Noelia Lorenzo Pino, nobela beltzen gipuzkoar idazlea.\n1979 - Aitor Galdos, bizkaitar txirrindularia.\n1981 - Javier Urriza, nafar erremontelaria.\n1983 - Amets Arzallus, lapurtar bertsolaria, kazetaria eta bertso irakaslea.\n1987 - Isuo, gipuzkoar kantaria eta musikagilea.\n1990 - David Infante, bizkaitar futbolaria.\n1995 - Jon Irisarri, gipuzkoar txirrindularia.\n1730 - Charles de Wailly, frantziar arkitekto, hirigile eta altzari diseinatzailea, Antique estiloko berpizte neoklasikoko nagusietakoa (h. 1798).\n1801 - Gail Borden, estatubatuar asmatzailea (h. 1874).\n1818 - Ivan Turgenev, errusiar idazlea (h. 1883).\n1819 - Annibale de Gasparis, italiar astronomoa (h. 1892).\n1832 - Émile Gaboriau, frantziar eleberrigile eta kazetaria, detektibe-eleberrien aitzindaria (h. 1873).\n1837 - Antonio López Ferreiro, galizierazko idazle nabarmen eta historialaria (h. 1910).\n1841 - Eduardo VII.a Erresuma Batukoa, Britainia Handiko Erresuma Batuko eta Britainiar Jabegoetako erregea (h. 1910).\n1868 - Marie Dressler, kanado-estatubatuar aktorea (h. 1934).\n1871 - Florence Rena Sabin, estatubatuar medikua, emakume aitzindaria zientzia arloan (h. 1953).\n1873 - Fritz Thyssen, alemaniar enpresaburua (h. 1951).\n1874 - Julio Romero de Torres, andaluziar margolaria (h. 1930).\nEnrico De Nicola, Italiako lehenbiziko presidentea (h. 1959).\nMuhammad Iqbal, pakistandar poeta, abokatu, filosofo eta politikaria (h. 1938).\n1880 - Rudolf Karel, txekiar musikagilea (h. 1945).\nVelimir Khlebnikov, errusiar olerkari eta antzerkigilea, Errusiar futurismoaren kide garrantzitsua (h. 1922).\nMatvei Skobelev, errusiar politikari mentxebikea (h. 1938).\n1888 - Jean Monnet, frantziar ekonomialari eta diplomatikoa, Europar Batasunaren arkitekto nagusienetariko bat (h. 1979).\n1893 - Liam Lynch, irlandar errepublikarra (h. 1923).\n1894 - Dietrich von Choltitz, alemaniar militarra, Parisko gobernadore militar Parisen liberazioa zutenean (h. 1966).\n1897 - Ronald George Wreyford Norrish, britainiar kimikaria, 1967ko Kimikako Nobel Saria (h. 1978).\n1901 - Rhys Davies, ingelesez idatzi izan zuen galestar idazlea (h. 1978).\n1903 - Josefina Pla, espainiar idazle eta irakaslea (h. 1999).\n1906 - Enrique Moreno Plaza, espainiar merkataritzarako-itsasgizona, Matxitxakoko itsas guduan Nabarra bouaren kapitaina (h. 1937).\n1907 - Ko Takamoro, japoniar futbolaria (h. 1995).\n1910 - Eugenia Sacerdote de Lustig, italiar-argentinar medikua, Argentinan poliomielitisaren aurkako txertoa probatzen lehena (h. 2011).\n1914 - Hedy Lamarr, austriar aktore eta asmatzailea (h. 2000).\n1918 - Spiro Agnew, estatubatuar politikaria (h. 1996).\nDorothy Dandridge, estatubatuar abeslari eta aktorea (h. 1965).\nLauro Olmo, galiziar idazlea (h. 1994).\nAlice Coachman, estatubatuar gorako-jauzilaria, Olinpiadetan urrezko domina bat irabazi zuen lehen emakume beltza (h. 2014).\nElizabeth Hawley, estatubatuar kazetari eta Himalaietako espedizioen kronikaria (h. 2018).\n1924 - Robert Frank, suitzar-estatubatuar zinema-zuzendaria (h. 2019).\nVicente Aranda, kataluniar zinema zuzendaria (h. 2015).\nJesús Fernández Santos, espainiar eleberrigile, zinema-zuzendari eta gidoigilea (h. 1988).\n1928 - Anne Sexton, estatubatuar poeta, poesia konfesionala idazteagatik ezaguna (h. 1974).\nImre Kertész, hungariar idazlea, 2002ko Literaturako Nobel Saria (h. 2016).\nAleksandra Pakhmutova, errusiar konposatzailea.\n1933 - Egil Danielsen, norvegiar atleta, xabalina jaurtiketan aditua (h. 2019).\nIngvar Carlsson, Suediako lehen ministroa.\nRonald Harwood, hegoafrikar idazle, antzerkigile eta gidoilaria (h. 2020).\nCarl Sagan, estatubatuar astronomo eta zientzia-dibulgatzailea (h. 1996).\nTengiz Sigua, Georgiako lehen ministroa (h. 2020).\nMikhail Tal, letoniar xake-jokalaria, xakearen historian izan den jokalari argi eta intuitiboenetako bat (h. 1992).\nMary Travers, estatubatuar abeslaria, Peter, Paul and Mary taldeko kidea (h. 2009).\n1937 - Roger McGough, britainiar poeta eta abesti-idazlea.\n1939 - Marco Bellocchio, italiar zinemagilea.\n1941 - Tom Fogerty, estatubatuar musikari eta gitarra-jotzailea, Creedence Clearwater Revival taldeko kidea (h. 1990).\n1944 - Phil May, ingeles abeslaria, Pretty Things taldeko kide sortzailea (h. 2020).\nBille August, daniar zinemagilea.\nLuiz Felipe Scolari, brasildar futbolari ohia eta entrenatzailea.\n1952 - Jack W. Szostak, kanadar-estatubatuar biologo molekularra, 2009ko Medikuntzako Nobel Saria.\n1954 - Dietrich Thurau, Didi, alemaniar txirrindulari ohia.\n1955 - Fernando Meirelles, brasildar zinema zuzendaria.\nAndy Kershaw, britainiar aurkezlea, nagusiki munduko musikaren sustatzaile bezala ezaguna.\nSito Pons, kataluniar motoziklismo pilotu ohia.\n1961 - Antoni Bassas, kataluniar kazetaria eta irrati eta telebistako gidoilaria.\n1962 - John Battle, NBAko estatubatuar saskibaloi jokalari ohia.\n1963 - Jia Xiuquan, txinatar futbolari ohia.\n1965 - Ryan Murphy, estatubatuar telebista eta zinema ekoizlea, zuzendaria eta gidoilaria.\n1967 - Yoshiro Moriyama, japoniar futbolari ohia.\n1970 - Tsuru Morimoto, japoniar futbolari ohia.\n1971 - David Duval, estatubatuar golfaria.\n1972 - Florentino Fernández, espainiar komediantea, aktorea, aurkezlea eta bikoizketa aktorea.\n1973 - Belén Esteban, espainiar celebrity eta telebista aurkezlea.\n1974 - Alessandro del Piero, italiar futbolari ohia.\n1975 - Ryoko Uno, japoniar futbolari ohia.\n1984 - Delta Goodrem, australiar musikagile, abeslari, pianista eta aktorea.\n1986 - Abderrahman Ait Khamouch, marokoar-espainiar atleta paralinpikoa, iraupen ertaineko lasterketetan eta maratoian aditua.\n1990 - Romain Bardet, frantziar txirrindularia.\n1993 - Bianca Buitendag, hegoafrikar surflaria.\n1999 - Karol Sevilla, mexikar aktorea eta abeslaria.\n1745 - Frantzisko Antonio Agirre, Montehermosoko II. markesa, arabar aitoren seme eta politikaria, Madrilen (j. 1685).\n1775a - Francisco Ximenez de Tejada, nafar aristokrata eta Jerusalemgo San Joanen Ordenako maistru handia, Napolin (j. 1703).\n1826 - Andre Baraziart, euskal idazlea (j. 1738).\n1879 - Ambrosio Huitzi, nafar historialaria eta idazlea, Valentzian (j. 1879).\n1908 - Justo Arévalo, nafar aitoren seme eta politikaria (j. 1819).\n1940 - Julián Zugazagoitia, euskal abokatu eta politikaria, Madrilen (j. 1899).\n1951 - Resurreccion Maria Azkue, euskal idazle, abade, hizkuntzalari eta ikertzailea, Euskaltzaindiaren sortzaileetako bat eta bertako lehen lehendakaria (j. 1864).\n1979 - Celestino Uriarte, gipuzkoar miliziano komunista, Madrilen (j. 1909).\n1994 - Teodoro Hernandorena, euskal herritar politikari eta kulturgilea (j. 1898).\n2005 - Fernando Aristizabal, gipuzkoar politikaria (j. 1917).\nIñaki Odriozola, Mokolo pailazoa.\nAgustin Sagasti, euskal txirrindularia (j. 1970).\n959 - Konstantino VII.a, Bizantziar Inperioko enperadorea (j. 905).\n1504 - Frederiko I.a Napolikoa, Napoliko erregea (j. 1452).\n1550 - Yokota Takatoshi, Sengoku aroan Takeda klanaren agindupeko zerbitzaria (j. 1487).\n1630 - Todo Takatora, japoniar daimyōa (j. 1556).\n1778 - Giambattista Piranesi, italiar arkitektoa eta grabatzailea (j. 1720).\n1802 - Thomas Girtin, ingeles margolari eta grabatzailea (j. 1775).\n1823 - Rafael García Goyena, Guayaquilgo idazle, poeta eta jurista (j. 1766).\n1830 - Jan Śniadecki, poloniar matematikari, astronomo eta filosofoa (j. 1756).\n1854 - Elizabeth Hamilton, New Yorkeko aurreneko umezurtz-etxe pribatuaren sortzaileetako bat (j. 1757).\n1856 - Étienne Cabet, frantziar filosofo eta sozialista utopikoa (j. 1788).\n1863 - Rafael Arístegui Vélez, euskal jatorriko espainiar militar eta politikaria (j. 1794).\n1888 - Mary Jane Kelly, ustez Jack Tripa-ateratzailearen bosgarren eta azken biktima.\n1896 - Hugo Gylden, finlandiar-suediar astronomoa (j. 1841).\n1906 - Léon Vanderkindere, belgiar historialari, akademikari eta politikaria (j. 1841).\n1911 - Howard Pyle, estatubatuar idazle eta ilustratzailea (j. 1853).\n1918 - Guillaume Apollinaire, frantziar idazlea (j. 1880).\n1920 - Alberto Blest Gana, euskal jatorriko txiletar eleberrigilea (j. 1830).\n1937 - Ramsay MacDonald, Erresuma Batuko lehen ministroa (j. 1866).\n1938 - Vasily Blyukher, sobietar mariskala (j. 1889).\n1940 - Neville Chamberlain, Erresuma Batuko lehen ministroa (j. 1869).\n1947 - Mariano Benlliure, espainiar eskultorea (j. 1862).\n1952 - Chaim Weizmann, israeldar zientzialaria eta politikaria (j. 1874).\nDylan Thomas, ingelesezko galestar poeta eta idazlea (j. 1914).\nAbdulaziz ibn Saud, Saudi Arabiako erresumako lehen erregea (j. 1876).\n1970 - Charles de Gaulle, Frantziako presidentea (j. 1890).\n1974 - Egon Wellesz, austriar musikagilea eta musikologoa (j. 1885).\n1985 - Helen Rose, arropa eta filmetako jantzien estatubatuar diseinatzailea (j. 1904).\n1991 - Yves Montand, italian jaiotako frantziar aktore eta abeslaria (j. 1921).\nCarl Gustav Hempel, zientziaren filosofo estatubatuarra (j. 1905).\nHelenio Herrera, argentinar futbol-jokalari eta entrenatzailea (j. 1910).\n2001 - Giovanni Leone, Italiako presidentea (j. 1908).\nArt Carney, estatubatuar aktorea (j. 1918).\nMario Merz, italiar margolari eta eskultorea, Art povera mugimenduaren pintore aipagarrienetako bat (j. 1925).\n2004 - Stieg Larsson, suediar idazle eta kazetaria, Millennium trilogiagatik ezaguna (j. 1954).\n2005 - Kocheril Raman Narayanan, Indiako presidentea (j. 1920).\n2007 - Luis Herrera Campins, Venezuelako presidentea (j. 1925).\n2008 - Miriam Makeba, Afrikaren Ahotsa, hegoafrikar abeslaria, apartheidaren aurkako irudietako bat (j. 1932).\n2011 - Har Gobind Khorana, indiar biokimikaria, 1968ko Medikuntzako Nobel Saria (j. 1922).\n2015 - André Glucksmann, frantziar filosofo, ekintzaile eta idazlea (j. 1937).\n2016 - La Veneno, espainiar vedette, abeslari eta aktore transexuala (j. 1964).\n2017 - Shyla Stylez, kanadar aktore pornografikoa (j. 1982).\nSehaska egutegiko izendegia: Aterpe, Aterbe eta Jane.\nAzaroaren 8 | Urteko egutegi | Azaroaren 10\nOrriaren azken aldaketa: 9 azaroa 2021, 20:07.


Fabrika hutsekin zer? Xotil Natke Bilore lantegiaz • ZUZEU\nXotil Natke Bilore lantegiaz\nHerri ederra da Zaldibia. Uda garaian etxe bueltan banabil egun pasa ederrak egiten ditut bere inguruan. Aralarren atari nagusietako bat da Zaldibia, eta mendian txango koxkor bat egin eta gero gauza ederra da erreka zokoren bat aurkitu eta bainu bat hartzea gorputza freskatzeko, herriko plazan trago bat hartzea zintzurra bustitzeko.\nBaina badago tokiz kanpo geratzen den elementu bat, herriko sarreran zerura altxatzen den munstro herdoildua: Bilore fabrika. Lantegiak jada hamabi urte daramatza itxita, eta zinez zatarra izateaz gain, arrisku handiko gunea da herritarrentzat. Xaboia eta bestelakoak egiten ziren bertan, eta hainbat osagai kimikok bertan diraute, enpresak 2004ean porrot egin zuenez geroztik; horretaz gain, hainbat zutabeetako burdina ere ostu dute lapurrek, eta eraikuntza edozein unetan erori daiteke. Garbigarriak egiten zituen fabrikak majo zikintzen ditu bazterrak.\nInstituzioek behin eta berriro eman diote bizkarra Zaldibiako Udalari, konponbide bila ate joka ibili eta muturraren aurrean itxiz behin baino gehiagotan. Guzti honen aurrean zer egin?\nXotil Natke zaldibiarra zurgina eta arkitektura ikaslea da Innsbruckeko (Austria) unibertsitatean. Ideia bat edo beste egosi du lapikoan, eta berarekin jardun gara, hartaz eta huntaz, Bilorez eta arkitekturak mundua eraldatzeko daukan potentzialaz.\nAmaitzeko, azpimarratu beharrekoa da hau guztia martxan jarri ahal izateko Ikerbiltzak eman duen sustengua.\nXotil Natke Bilore lantegiaz Xotil Natke Bilore lantegiaz Xotil Natke Bilore lantegiaz\narkitektura, Bilore, fabrika hutsak, Goierri, ikerbiltza, udalbiltza, xotil natke, zaldibia\nZer duzu buruan “Fabrika hutsekin zer? Xotil Natke Bilore lantegiaz”-ri buruz\nAntton Arrieta Insausti 2016-05-26 14:39\nOso ideia interesgarria , eta, adlez aurretik, herri partehartze prozesuan, ahal izanez gero parte hartuko dudala esan nahi dut, baina nire ustez, arazorik handiena ez da teknikoa, Xotil-ek aipatutako blokeo egoera da; eta, nahiz eta epaitzerik ez duen merezi, bai aipatzea (nire ustez), eta hau da, nire ustezz Zaldibiko udalak (Ez bakarrik oraingo gobernu taldeak) egin duen kudeaketa exkasa Biloreko auzian -nire ustez, behintzat-.\nHalere, berrio diot, oso ideia interesgarria dela eta Zalbidiarron onurako izango dela, ziur nagoela.


Lurrunezko Kondentsadorea, Hozteko Dorrea, Uraren Tratamendua - Yubing\nGure hozkailuak asko aplikatu dira hainbat arlotan hoztutako ekipoekin lotzeko.\nMantentze-lan eta energia kostu txikia arazorik gabeko egiturazko diseinuaren emaitza da.\nBeti kontuan hartu bizitza-ziklo osoko errentagarritasun maximoa.\nBilatu proiektuen kudeaketa fidagarria eta erantzun azkarra saldu osteko zerbitzuan.\nHozteko Dorre Sistemaren Fabrikatzaile Profesionala\nEraginkortasun handiko lurrunezko kondentsadore indusarentzako ...\nICE industria alderantzizko osmosi sistema Cooli ...\nICE eraginkortasun handiko harea iragazteko sistema ...\nHozteko ahalmen handiko sistemaren energia, ur kontsumoa, mantentze eta instalazio kostuak minimizatu.\nBizitza-ziklo osoan kostu-eraginkortasuna maximizatzea.\nPlug and play diseinuak instalazio sinple eta ekonomikoa lortzen du.\nIraunkorra eta fidagarria\nEz korrosiboa, bizitza luzea eta pisu arina.\nHozte dorreak normalean industriaren barruan kokatzen dira osagai esanguratsuenetako bat bezala, industria-unitate bateko beste makineria astun askorekin batera, beti ere produktuak fabrikatzen, prozesatzen edo muntatzen parte hartu baitute. Hainbat industria prozesuk hozte dorreetara ponpatzen den ura beroa bihurtzen dute. Hozteko dorreko toberek ur beroa "betegarrietara" isurtzen dute, azalera maximoa dagoen tokian eta horrek ura eta airea ukitzea eragiten du ura hozteko. Hozte dorreak oso erabiliak dira petrolio findegietan, zentral petrokimikoetan, zentral termikoetan, zentral nuklearretan, elikagaiak prozesatzeko instalazioetan, gas naturaleko instalazioetan eta abarretan.\nPozik egongo gara zure kontsultak jaso eta berehala laguntza emateko.\nZERBITZEN DUGUN INDUSTRIAK


Nafarroako Osasun Plataformak deituta manifestazio jendetsua izan da Iruñean. Plataformak adierazi duenez, pandemiak agerian utzi ditu aspalditik existitzen ziren gabezi estrukturalak, eta gaur egun dauden baliabideekin ezin da behar den zerbitzua eskaini salatu dute. Horregatik eskatu dituzte aurrekontu eta langileendako lan baldintza egokiak. Manifestazioan ia sindikatu guztiek parte hartu dute.\nGaur, Iruñean Iñigo Gutierrez euskal presoaren espetxeratzea salatzeko elkarretaratzea egin du Sarek. Gutirrez Izadiren aita da, eta hirugarren gradua duela gutxi eman zioten arren, Auzitegi Nazionaleko Fiskaltzak erabakia atzera bota du. Ondorioz, Iñigok espetxera itzuli behar izan du eta Izadi bere aiton amonen zaintzapean geratu da, bere ama Maria Lizarraga ere preso dagoelako.


Ezkontzak | Estudiantes | Deusto\nDeustuko Unibertsitateak Ezkontzako Sakramentua ospatzeko aukera eskaintzen du.\nData eta ordua erreserbatzeko prozedura\nDeustuko Unibertsitateko kaperan ezkondu nahi duten ezkontideek eguna eta ordua hartu beharko dute DUren Bilboko campuseko Pastoraltzako arduradunarekin edo haren ordezkoarekin elkarrizketa izateko.\nHasiera batean, ezkonberriek beren kabuz bilatu behar dute apaiza.\nEzkontzako Sakramentuaren prestakuntzaz ezkonberriek arduratu behar dute. Apaizak bere inguruko parrokiaren bat bilatzen lagundu diezaieke. Bertan aurkituko dute behar duten prestakuntza. Horretarako, beharrezkoa da Deusto Campuseko zuzendariarekin aurretik hitz egitea.\nEspedienteen tramiteak ezkonberri bakoitzak egingo ditu bere parrokian. Horren ondoren, Deustuko San Pedro Parrokiara hurbildu beharko dira dokumentazioa bertan lagatzeko. Espedienteetan ezkonberri bakoitzaren datuak azaldu beharko dira. Behin San Pedron kudeaketa eginda, ezkonberriak Deusto Campus-era ekarri beharko dituzte dokumentuak.\nMusika eta loreak\nMusika (abesbatza, organista…) ezkonberriek antolatu beharko dute.\nLore dekorazioa apala izango da eta ezkonberriek beren kontura antolatu beharko dute. Lore-dendakoek enkargua bezperan hurbildu dezakete (16:00-19:30)\nEzin da arrozik, petalorik edo bestelakorik bota.\nDeustuko Kapera Gotikoa alokatzearen eta Deustuko San Pedro Parrokian dokumentazioa kudeatzearen prezioa 300 €-koa da.


Iñaki Olano hirugarren Basajaun Trail Race mendi lasterketan - Altzo - Tolosaldeko ataria\nIñaki Olano hirugarren Basajaun Trail Race mendi lasterketan\nTolosaldeko Ataria 2019-11-04 11:58\nNafarroako Lokiz mendilerroan jokatu zen larunbatean lasterketa, lehen aldiz. Altzotarrak distantzia luzean hartu zuen parte.\n43 kilometroko ibilbidea hirugarren postuan amaitu zuen Iñaki Olanok larunbatean, Basajaun Trail Race lasterketan. 2.550 metroko bataz besteko malda positiboa izan zuten korrikalariek. Altzotarrak 04 ordu, sei minutu eta 28 segundo behar izan zituen ibilbidea amaitzeko. Bigarren postua oso gertu izan zuen Olanok, Daniel Agirre 10 segundo aurretik helmugaratu baitzen. Erraz irabazi zuena Xabier Zarranza izan zen, 3.58.14ko denborarekin.


Sopela: Troquelmain enpresak ateak itxi eta 80 langile kaleratuko ditu – Sopela.net\n2019 maiatza 15 by 1(e)ko Kudeatzaile Iruzkinik ez\nEnpresaren utzikeriaEnpresak Kantabriako Maliañon du bere egoitza nagusia, eta bi lantegi ditu: Maliañokoa (Candemat ohia) eta Sopelakoa (Dismodel ohia). Troquelmainek 2017ko ekainean erosi zuen Sopelako egoitza Kantabriakoarekin bat-egiteko, eta hartzekodunen konkurtsoan sartu zen handik urtebetera. Geroztik ia ez da inbertsiorik egin\nSopelako lantegiak autoentzako trokelak egiten ditu eta enpresa batzordearen arabera, lantegia “bideragarria, lan karga badu”. Hori dela eta, lantegia Troquelmain bihurtu zenetik enprearen kudeatzaileek izandako “utzikeria” salatu dute sindikatuek.\nHauteskunde kanpaina dela eta, arratsaldean EHBilduk bere ekitaldi nagusia zuen Sopelan, eta Unai del Burgok, Sopelako alkategaia EHBilduren izenean, oholtzara igo bezain laster, elkartasuna adierazi zien langileei: “Troquelmain enpresaren itxiera salatu eta 80 langileei gure elkartasun osoa eta babesa helarazten diegu. Langileen ustez enpresa bideragarria da, erakunde publikoen babesa eskatzen dute… gure babesa baduzue”\nEl ayuntamiento suspende el servicio SOPELBUS 936 ikustaldi\nSopela: menos aseos sanitarios en las playas 184 ikustaldi


Klik batean - hamaika telebista - Page #5\nLiburu ilustratu bat da 'Bekatorosak'. Bertan LGTB komunitateko zazpi pertsonen bizipenak jaso nahi izan ditu Domek.\nDantzan ibilbide luzea duen arren, ikasturte honetan bere dantza eskola ireki du Ainhoa Egizabalek. Lizarran sortu du egoitza, eta bere familiaren laguntza izan du horretarako. Gainera, beste lau lagunen laguntza du dantza klaseak emateko.\nHorman Poster antzerki konpaniaren azken lana da 'ANTIGONE edo Ezetzaren beharra'. Horiek izan dira lehen aldiz obra hau euskaraz taularatu duteneak eta sormen kolektiboaren bidez sortu dute Antigonaren bertsio berri hau.\nMiresmenez hitz egiten du Txus Perezek Marco Antonio Sanz de Acedori buruz. Tijuana in blue eta Kojon Prieto y los Huajolotes taldeetan ezagutu genuen artistaren inguruko biografia osatu du Txusek, 'De profesión: Artista'.\n'Borrokalari Transgeneroak' Leslie Feinberg AEBtako mari-mutil, lesbiana eta transgenero aktibistak idatzi zuen, eta gurera Fermintxo Zabaltzak ekarri du Katakraken laguntzaz.\nFermintxorekin liburuaz eta Lesliez hitz egiteko aukera izan dugu.\nMaite Aizpuruak 'Erresistentzia arazo fisikoa da' performanceari buruz hitz egin digu, berak sortutako lehenengo lanaz. Aktore erren bat eta korrika egiteko makina bat ikusiko ditugu taula gainean, eta hausnarketarako tartea ematen du funtzioak.\n'Lodo', Julen Azconaren lehenengo nobela\nJulen Azconak bere lehenengo nobela kaleratu zuen azaroan. Sexilioa jorratzen da bertan, eta transfondo sozial, linguistiko eta politiko bat du istorioak.\nPasioz eraikitako proiektua da Atarian.eus\nPandemiak dena hankaz gora jarri eta haien lana baldintzatuta ikusi zutenean hasi zuten proiektua. Haien lana eta musikarien lana balorean jarri nahi dute Atarian.eus-en bitartez.\nSaioa Alkaiza: 'Bertsotan nola egiten nuen ikustea zen hasierako helburua'\nDenbora pasa da Saioa Alkaizak Nafarroako Bertsolari Txapelketan txapela jantzi zuenetik. Egun hartako oroitzapen eta bizipenez mintzatu gara berarekin.\nIruña Taldea, dantza talde bat baino gehiago\nSortaldekoak, Hedoi Etxarte\nHutsetik, kreatibitate sorkuntza\n'Amestutako lurraldea' Bastardix taldearen estudioko azken lana\nKlik batean | Azken urtean sortutako ikus-entzunezko proiektuak


Hainbat gaztek errepidea moztu dute Gasteizen, Martxoaren 3a dela eta - Gasteiz - Alea.eus\nHainbat gaztek errepidea moztu dute Gasteizen, Martxoaren 3a dela eta\nErredakzioa 2021-03-03 13:09\nMartxoaren 3an Gazte Blokeak antolatutako mobilizazioen harira, Gasteizko Bake kaleko errepidea moztu dute hainbat gaztek, "gazte, ikasle eta langileen aldarrikapenak" zabaltzeko.\nAtzo, gaur bezala, borroka garaia! lelopean, egun osoan zehar mobilizazioak deitu ditu Gasteizko Gazte Blokeak —hiriburuko gazte eta ikasle mugimenduetako hainbat eragilek osatutako mugimendua—, Martxoaren 3aren 45. urteurrenaren testuinguruan.\n11:30ean, ikasle eta gazteen zutabe bat abiatu da EHUko campusetik. Ondoren, 12:15ean ekitaldi bat egin dute Santa Barbara plazan, eta horren ostean moztu dute errepidea, "gazte, ikasle eta langileen aldarrikapenak erdigunera ekartzeko".\nArratsaldean, Martxoak 3 Elkartearen eta sindikatuen mobilizazioak izango dira, eta bertan ere Gazte Blokearen presentzia iragarri dute gazteek. Izan ere, 17:30ean Gazte Blokearen zutabea abiatuko da Hala Bedi taberna ondoko Santa Maria kantoitik.\nIkasle eta gazte zutabea abian da!\nGora langileon borroka ✊ pic.twitter.com/IpkXGk0kvK


ikasbil.eus: Aldizkari Digitala: Aukera berri bat sobran dugun janariari\nElikagai asko alferrik galtzen da munduan, egunero: etxeetan, jatetxeetan, supermerkatuetan, ikastetxeetako jangeletan... Gutxi gorabehera janariaren herenak zakarretan amaitzen du. Guk sobran dugun janaria botatzen dugun bitartean, leku askotan jendea gosez hiltzen ari da.\nArazo horri irtenbidea emateko asmoz, hainbat ekimen jarri dituzte martxan. Helburua argia da: janari-soberakinei beste irtenbide bat ematea. Too Good To Go mugikorreko aplikazioa horretarako sortu da. Aplikazioa zer den, zertarako balio duen eta zaborretara zenbat janari botatzen dugun azaldu digu Carlos Garcia Too Good To Go-ko Espainiako prentsa-arduradunak.\nCarlos Garcia Too Good To Go mugikorreko aplikazioak Espainiar Estatuan duen prentsa-arduraduna da.\nJanari-soberakinak prezio onean\nToo Good To Go aplikazioan, janariarekin lan egiten duten establezimenduek hartzen dute parte, eta funtzionamendua oso erraza da: mugikorrean aplikazioa edonork instala dezake eta, bertan, etxe inguruko jatetxe edo tabernek osatutako paketeak eros daitezke. Behin aplikaziotik erreserba eginda, establezimendura gerturatu beharko du erabiltzaileak aukeratu duen otorduaren bila.\nProiektua 2016. urtean jarri zuten martxan. “Ekitaldi baten osteko buffetean zegoen lagun-talde bat eta, amaitu bezain azkar, bost minutu lehenago jaten ari ziren pintxoak nola botatzen zituzten ikusi zuten. Orduan, munduan zenbat eta zenbat lekutan gauza bera gertatzen ari ote zen pentsatzen hasi ziren”, azaldu digu Garciak.\nJanari asko botatzen dugu egunero zakarretara.\nHainbeste hondakin ez sortzeko, irtenbide bat topatu behar zutela bururatu zitzaien, eta horixe da Too Good To Go. “Aplikazioak supermerkatuak, jatetxeak, okindegiak, fruta-dendak eta elikagaiekin lan egiten duten establezimenduak biltzen ditu. Zer egiten duten janaria botatzea saihesteko? Egunaren amaieran, establezimendu bakoitzak sobratutakoarekin paketeak egiten ditu eta, aplikazioaren bitartez, prezio baxuagoan eros ditzakete erabiltzaileek”, kontatu digu.\nEuskal Autonomia Erkidegoan, 300.000 tona elikagai baino gehiago botatzen dira urtean zaborretara, eta horri aurre egiteko, oraingoz 100 establezimenduk baino gehiagok eman dute izena aplikazioan: “Oso harrera ona eduki du; izan ere, euskal gizartea kontzientziatua dago janari-soberakinen gaiarekin”.\nDonostiaren erdigunean dago Botanika jatetxea, eta janaria ez botatzeko konpromisoa hartu duenez, ekimenean parte hartzen du. Bertako arduraduna da Nora Gonzalez Anduaga hernaniarra: “Proiektuak arrakasta du, egunero bada gure janari-paketea erosteko prest dagoen norbait”.\nNora Gonzalez Anduaga Botanika jatetxean.\nAskok prezioagatik erosten dute, eta gehienbat ikasleak izaten direla aitortu digu. Gainera, Gonzalezen ustez, aplikazioak irtenbidea ematen dio bestela bota egingo luketen janariari: “Jende askok behar ditu elikagaiak, eta ez dakit nola den posible hainbeste eta hainbeste produktu egunero zakarrontzira botatzea”.\nBotanikak eguneko platera, pintxoren bat, barran edukitzen dituzten tartak eta beste hainbat produktu sartzen ditu Too Good To Go aplikazioko paketeetan. Erabiltzaileek bederatzi euro ordaindu behar dituzte trukean.\nBide berean, Gipuzkoako Tolosaldea eskualdean, adibidez, ‘Egin on, On egin’ kanpaina jarri dute martxan. Helburua zaborretara botatzen den elikagaien kantitatea murriztea da eta, horretarako, jatetxeetan platerean utzitako jakiak etxera eramatea proposatzen du kanpainak. Horrez gain, proiektuak beste atal bat ere badu: herritarrei eta ostalariei sobran duten janariarekin plater berriak prestatzen irakatsiko diete. Aukera egokia, beraz, janaria aprobetxatzeko.\nJatetxe askotan ez dugu platerean jarri digutena amaitzen.\nPixkanaka gero eta jende gehiago dago kontzientziatua eta, ondorioz, Too Good To Go ala ‘Egin on, On Egin’ bezalako egitasmo ugari ari dira sortzen. Eta zuk, ezagutzen duzu horrelako aplikaziorik? Zure ustez, zer egin beharko litzateke janari-soberakinei irtenbidea emateko? Etxean janari asko botatzen duzuela uste duzu?\nNi arduradun bezala ia hiru urte… Eta bueno, niri eskaini zidaten lanpostua eta, bueno, nik nire sukaldea ekarri nuen honea (hona). Osea, hasiera batetik hasi nintzen bertako produktua egiten, ekologikoan, kilometro 0 eta munduko sukaldaritza gustatzen zait. Zeren, bueno, ibili naiz mundutik biraka eta, bueno, azkenean nahasketa bat egiten dut, ez? Begetarianoa asko egiten dut, beganoa, baina bueno batez ere bertako produktua eta ekologikoa izatea.\nEta proposamena gustatu zitzaidan. Bueno, berez da bota behar duzun merma (janari-kopurua) egunerokoan, ba jartzea… Zuk jartzen duzu kantitate bat: bada egunero izango da bederatzi eurokoa. Adibidez, eguneko platera sobratzen denean, ba eguneko plater bat eramaten da; baina adibidez gaur bezala, ez bada eramaten… Azkenean, barrako pintxoak sobratu baldin badira, edo quiche zati bat edo azenario-tarta zati bat, ba hor egiten duzu bederatzi euroko kopuruan sartu paketea.\nAplikazioa jaitsi behar duzu eta hor erosi. Egia esan, egunero-egunero beti bat daukagu. Adibidez, gaur sobratuko balitzaidake (balitzaizkit) bost plater, bost plater gehiago salduko nituzke. Eta normalean, gauetan, gaueko 12:30ean jada saltzen da hurrengo eguneko pack-a.\nJanaria ez alferrik galdu!\nMintzamena lantzen: Zenbat janari alferrik galtzen dugun!\nNola (des)izoztu janariak


Zareko Upategia, 1939. urtean sortu zen, Kooperatiba Mugimendu Katolikoaren bitartez, eta Zare, Aiesa eta Morionesko 129 mahastizain barne hartzen zituela. Mahatsa beste upategi batzuei saltzen zieten, soltean 2001. urte arte; izan ere, orduan, egiten duten ardoa botilatzeko asmoa izan zuten.\nMahastiek 600 hektareatik gora hartzen dute; eremuaren %70 garnaxa barietateak betetzen du, eta gainerakoa tempranillo, cabernet eta merlot barietateei dagokie.\nArdoa egiteko prozesuan makina modernoak erabiltzen dituzte, eta bai tradizioaz bai berrikuntzez baliatzen dira. Botilatzeko habearte bat daukate, bai eta ardoa zahartzeko beste bat ere, haritz amerikarrezko zein frantziarrezko 1.000 upel dituena.\n"Palacio de Sada" eta "Sada" dira lehen markak. "Oyondoa" marka ere badute, ardo onduentzat eta gazteentzat, hala nola "Viñaru" beltz eta gorria.\nHelbidea Calle Arrabal 2


Efemeridea. Antonio Valverde, Ayalde, 1915eko urtarrilaren 17an jaio zen Errenterian - Euskonews\nEuskal idazle eta pintore gipuzkoarra (Errenteria, 1915 - Oiartzun, 1970). “Ayalde” ezizena erabili zuen. Con fondo de chistu (1965) eta Ibar ixillean (1970) idatzi zituen, prosa bizi eta gihartsuko artikulu-bildumak. Margoetan, paisajeak eta pertsonaiak kolore-kontraste dotoretan eman zituen, nolabaiteko kostunbrismotik oso berea egin zuen kubismoraino. Euskal idazle askoren marrazkiak eta erretratuak egin zituen. Euskaltzain urgazlea eta RSBAPeko kidea izan zen.


Rajoyren neurriek Hego Euskal Herriko jarduera ekonomikoa geldituko dutela salatu du Hiruk | Economy | Naiz\nGobernu espainiarrak iragarritako murrizketek Hego Euskal Herriko jarduera ekonomiko eta industriala «betiko» geldituko dutela ohartarazi du Hiruk. Egoera konpontzeko, sindikatuak aurkeztutako «erreskate plana berehala» ezartzeko exijitu die administrazio guztiei.\nNAIZ.INFO|DONOSTIA|12/07/2012 Updated at:\nEstatu espainoleko Gobernuak iragarritako neurriei erantzunez ohar bat kaleratu du Hiru garraiolarien sindikatuak. Haren arabera, Mariano Rajoyk iragarritako murrizketek Hego Euskal Herriko jarduera ekonomikoa eta industriala gelditu egingo dute «betiko».\nGainera, sortuko den «kolapsoaren» ondorioz, jarduera utzi beharrean aurkituko diren adineko garraiolarien kopurua «biderkatu» egingo da sindikatuaren ustez, «lan edo errentagarritasun faltagatik». «Oso egoera larrian geratuko dira, babes sozialik gabe», ohartarazi du Hiruk.\nHala ere, egoera «are gehiago» okertu daitekeela uste du, pentsioen inguruan Gobernu espainolak «neurri gogorrak» aurreikusi dituelako.\nMadrildik iragarritako murrizketen aurrean «planto» egiteko exijitu die Lakuako Gobernuari, Nafarroakoari eta Araba, Bizkaia eta Gipuzkoako foru aldundiei.\nHiruk garraioa salbatzeko aurkeztu duen «erreskate plana berehala» ezartzeko eskatu die administrazio guztiei.


QUOSQUE TAMDEM? |\nPosteado a las 8:56 am por admin, el 24 marzo, 2021\n“Ezezagunerako bidaia. Mundua, klima eta ekologia krisian” (Inaki Petxarroman, Elkar) liburuaren irakurketak eragindako zenbait gogoeta bildu gura lituzke idatzi honek.\nJakina den bezala, 2015ean Parisko Hitzarmena sinatu zuten 195 herrialdek, mende amaierarako bi graduko igoerara ez iristeko helburuarekin. Hori lortzeko, 2010 etik 2030 era atmosferara isurtzen ditugun berotegi gasak laurden bat gutxiko beharko ditugu eta 2070 erako zero isurketa beharko litzateke.\nDitugu, litzateke, 2070 … nik neuk ere bai? Edo … Ba, egingo dute. 2070…? lekutan da ¡\nPlaneta dagoeneko industria aurreko garaian baino 1,1 gradu beroago dago eta uste da mende bukaerarako 2 graduko igoera ere eman daitekeela (eta hitzarmena sinatu zenetik darabilgun joera ikusita, uste izatetik baieztapenaren bidera goaz, aldatz beheran gainera eta artean, abiadura bizian).\nEta nago lehen lerroan beharko lukeen / genukeen auziari distantziaz, ez axolakeriaz begiratzen ez ote diogun.\nArazo nagusienetako bat, gaur gaurkoz, herrialde kutsatzaileenak ez direla Parisen ezarritako helburuak betetzen ari (gu ez omen gaude kategoria horretan baina gu ere ez gara etxeko lanak egiten ari, gero ikusiko dugun bezala); artean herrialde batzuek (AEB, Australia, Brasil esaterako) boikot argia egiten ari dira.\n“Jadanik izandako berotzea atzera bueltarik gabekoa da, itsasoak xurgatu egin duelako energía gehigarri horren %90 a eta milaka urte iraungo duelako bero horrek bertan”, dio hitzarmena sustatu duen kide batek.\nHonek eragingo lituzkeen zenbait ondorio datuetan jarriko ditugu (guk geuk, bizi garen planetako mikra honetan pairatuko ez ditugunak baina gure ondorengoei herentzia polita utziko dieguna):\n– Bi graduko igoerarekin uholde arriskua %170 haundituko da.\n– 1, 5 graduko igoerarekin (gogoan har 1, 1 ean gaudela dagoeneko) 20 urtetik behin 2.000 milloi persona muturreko bero boladen menpe izango da.\n– Bi graduko igoerarekin Artikoko izotza 10 urtean behin urtuko litzateke.\n– 1, 5 graduko igoerarekin munduko koral uharri guztiak desagerrarazteko zorian jarriko lirateke.\n– Jendarteak halabeharrezko herrialde desplazamenduak, ezin konta ahala.\nHauxe, besteak beste, datorkiguna. Baina hau bezain larria da zer egin dugun azaleratzea, guetariko bakoitzak dugulako, bai, gure eragile- kuota:\n60 hamarkadatik, 9.600 gigatona izotz (gigatona bat:1 milla milloi tona) galdu da munduko mendietako glaziarretan.\nItsasoak 2, 7 zm ko igoera izan du.\nItsas artikoak 7 millo km 2 ko izotz hedadura zuen 80 hamarkadan; 4, 5 orain.\n2019 an 24 milloi hektarea baso desagertu ziren munduan.\nSoiltze erritmo honetan, Amazoniako oihana bost hamarkadaren buruan desagertu daiteke.\n2019 an gertakari meteorologikoek 22 millio lagun barne – migratzaile eragin zituen eta mende amaierarako 250 milloi aurreikus daitezke.\n543 bonba atomiko lehentu ditugu atmosferara.\nTxina munduan CO 2 gehien isurtzen duen herrialdea da eta %40 an murriztu beharko luke ikatzaren erabilera (121 ikatz planta berri eraikitzen ari dira).\nEszeptikoenek diote aurreko garaietan ere izan direla bizidunen desagerketa masiboak, klima aldaketa bortitzak… BAINA EZ HORREN DENBORA LABURREAN ERAGINDAKOAK.\nBesteak beste, hau irakurtzen ari zaren zerorrek. Lehen aipatu dugu gu geu ere (garapen jasangarria kontzeptua barra barra darabilgunak baina ez dugunak asmatu aplikatzen, beraz oximorontzat jotzen jarraituko dugu; bizitza jasangarria da behar duguna) ez gabiltzala etxeko lanak betetzen ari.\n2019 an Eusko Jaurlaritzak klima larrialdia sinatu zuen solemnitate haundiz baina…\n2015 etik, EAE n berotegi gasen isurketak % 1,5 haunditu dira.\nEuskal herritarrok 9,1 tona CO 2 isurtzen dugu (Europa Batasuneko herritarrek 7 tona).\nGure aztarna ekologikoa 2, 6 koa da (hau da, munduko biztanle guztiek guk bezala kontsumituko balute, bi planeta eta erdi beharko lirateke gu bizi garen moduan bizitzeko).\nArtean bioaznistasunaren galerak eragin eta sortutako birus madarikatu hau bisitan etorri zaigu eta arnasbideetan mozala jarriarazi digun bezala, begietan eta kontzientziatan estalkia jarri digu, estalki arriskutsua inondik inora.\nBada garaia klima larrialdia lehen lerroan jartzearena. Bada garaia datozenei etorkizuna lapurtzeari utzi eta neurriak hartzearena. Bada garaia ur gaineko bitzetatik ur sakonetan igerian hastearena\nEzinbestean bizitza deserosoagoa beharko dugu garatu eta mozala eta beste hainbat neurri murriztaile jarri zaizkigun bezala, klima larrialdirako beste horrenbeste indarrean beharko lirateke, baina … Noiz arte?\n← Kiroldegi bateko energia gastua eta CO2 isurketak\nTécnicos de emergencia, profesionales en primera línea →


Urretxindorra (ipuina) - Wikipedia, entziklopedia askea.\n"Urretxindorra", Robinsonen ilustrazioa.\nHans Christian Andersen idazlearen ipuin ezaguna da "Urretxindorra". 1843ko azaroaren 11an argitaratu zen lehen aldiz Kopenhagen. Jatorriko bertsioa danieraz dago.\nBazen behin, Txinan, jauregi zoragarri bat, lorategi handi eta eder batekin, lore ederrez beteta. Lorategian barrena urrutira joaten zenak baso liluragarri bat aurkitzen zuen, zuhaitzez eta aintzira sakonez betea. Itsasoraino heltzen zen baso hura. Baso horretan urretxindor bat bizi zen, ikaragarri ondo abesten zuen txori txikitxo bat. Gauero, lanpetuta egon arren, arrantzale bat bere kanta entzuten zuen poz-pozik.\nMunduko toki guztietatik joaten zen jendea kanta polit hura entzutera eta han ikusitakoak kontatzen zituzten. Jakintsuek jauregiaz eta lorategiez liburuak idazten zituzten, baina batez ere txoriari buruz idazten zuten, hura zen maitatuena. Liburuen arabera, animalia txikiaren kanta entzun eta negarrez hastea zen ohikoena.\nDenboraren poderioz, liburu haietako batzuk enperadorearen eskuetara heldu ziren eta hau asko harritu zen txori horri buruz entzuten zuen lehen aldia zelako. Orduan, bere zerbitzari nagusiari txoria bilatzeko eta harengana ekartzeko eskatu zion, kanta polit hori entzuteko asmoz.\nHala ere, arazo bat zegoen, zerbitzari horrek ez zekien ezer txori horri buruz eta Gorteko jendeari galdezka ibili zitzaion, baina inork ez zeukan txori horren berri.\nOrduan, sukaldean neskame batek esan zion berak bazekiela txori horren bizilekua non zegoen, gauero entzuten zuela bere amaren etxetik bueltatzean eta akordio bat egin zuten; neskameak zerbitzari nagusia hara eramaten baldin bazuen, mailaz igo eta sukaldari bihurtuko zuen.\nHala, neskameak Gorteko hainbat pertsona urretxindorrarengana eraman zituen eta bere kantua entzun eta asko gustatu zitzaien, arrakasta ziurra zela jakinda, enperadorearen aurrean abestera baiezkoa eman zuen txoriak.\nJauregia argitu eta apaindu zuten momentu hartarako. Enperadorea eserita zegoen aretoaren erdian urrezko tronuan, eta hainbeste gustatu zitzaion kanta, ezen hunkitu zen eta malkoak etorri zitzaizkion masailetan behera. Mundu guztiari asko gustatu zitzaion.\nEnperadoreak gortean jarri behar izan zuen kaiolatxo batean, bi aldiz egunez, eta beste birritan gauez ateratzen zen paseatzera, baina urretxindorra ez zegoen oso pozik.\nBeste egun batean, enperadorearen jauregira kutxa bat heldu zen, eta kutxa hori irekitzean ezusteko handia hartu zuen enperadoreak. Kutxa barruan urretxindor artifizial bat zegoen, zafiroz, diamantez eta errubiz egindakoa...\nOrduan bi urretxindorrak batera abestera jarri zituzten, baina ez zen ondo atera biek modu ezberdinean egiten baitzuten kanta. Hortik aurrera, txori artifizialak bakarrik abestu zuen eta benetakoak bezain ondo egiten zuen. Harri bitxiz egindako urretxindorrak, hogeita hamahiru aldiz egin zuen kantu, eta urretxindor bizidunari aukera eman nahi izan ziotenean, honek ihes egin zuela ikusi zuten. Geroztik, urretxindorra esker gaiztoko animalia bihurtu zen.\nEz zioten garrantzi handirik eman beste urretxindor hobea zutelako. Musika-irakaslearen ustez askoz urretxindor hobea zen dena prestatuta zegoelako, eta edonork ikus zezakeelako nolakoa zen barrutik. Hurrengo igandean guztion aurrean jarri eta arrakasta lortu zuen txori artifizialak.\nMusika-irakasleak urretxindorrari buruzko hogeita bost liburu idatzi zituen. Asko gurtzen zuten eta urtebete igaro zen horrela baina gau batean, enperadorea bere kanta entzuten ari zela, txori artifiziala apurtu egin zen. Medikuari eta erloju - konpontzaileari deitu zieten, eta azken honek esan zuen urtean behin bakarrik entzun ahal izango zela. Hala ere, musika irakasleak argitu zuen lehen bezain ondo egiten zuela kanta.\nBost urte pasatu ziren, eta herri osoa zegoen kezkatuta enperadorearen egoera zela eta, oso gaixorik zegoen. Horren ondorioz, enperadore berria izendatu zuten.\nEnperadoreak hotz eta zurbil ematen zituen egunak bere ohean, baina denek hilda zegoela uste zuten arren, bizirik zegoen. Bere logelak leiho txiki bat zuen.\nEnperadoreak ezin zuen ia arnasarik hartu, bular gainean zama astun bat balu bezala. Orduan, begiak ireki eta " Herio " bere bularraren gainean zegoela ikusi zuen. Bere ingurura begiratzean, enperadoreak buru asko ikusi zituen, bere mamu gaizto eta zintzoak ziren, batzuk atseginak eta beste batzuk, ordea, ez hainbeste.\n- Oroitzen al zara ? -esaten zioten batak bestearen atzetik -. Oroitzen al zara ?\n- Nik ez nekien hori - esaten zuen honek aurpegia izerditan blai. -. Jo musika! Jo musika !\nBat-batean, leihoan urretxindor bizia kanta egiten zuela entzun zuen. Enperadorearen egoera txarra zela jakinda, bera laguntzera joan zen, eta enperadoreak abesten jarraitzeko eskatzen zion behin eta berriro. Orduan, urretxindorrak abestearen truke urrezko ezpata eta bere koroa nahi zituela esan zion.\nOrduan, Heriok bitxi guztiak bueltatu zizkion kantu baten truke. Txoriak abestu zuen, eta Herio leihotik kanpo botatzea lortu zuen. Urretxindorrak kanta eta kanta egin zion enperadoreari, loak hartu arte.\nEnperadorea, esnatzean, osasuntsu eta pozik sentitzen zen eta txoriari berarekin betiko geratzea eskatu zion.\nTxoriak, ordea, ez zuen hori nahi, eta proposamen bat egin zion; noizbehinka enperadorearen logelara joatea eta berarentzat kantatzea, bere gogoa suspertzeko. Orduan, enperadoreak proposamena onartu eta ere esan zion ez ziola inori ezer kontatuko, eta horrela amaitu zen istorioa.\nHans Christian Andersenen ipuinak


Harrizko paretak eta giro goxoa neguan sua piztuta duen eremu batean. Egun osoan zehar, goizeko bederatzietatik gaueko hamaiketara, pintxoak, ogitartekoak eta plater konbinatuak eskaintzen ditugu.\nTerrazan liluratuta utziko zaituen landa inguruneaz gozatu ahal izango duzu. Etxea inguratzen duen eremu atsegin honek mahaiak ditu eta zuhaiztidun lorategi zabal batean bukatzen da. Bertan txikiak haurrentzako eremuan arriskurik gabe josta daitezke.


DRUNK ELEPHANT Protini ™ moisturizer polipeptidikoa (50ml) | Beautyshop.ie\nHasiera / Edertasunik gabeko edertasuna / KOLORE HIRIGARRILA Protini ™ moisturizer polipeptidikoa (50ml)\nZER DA: Aurretik egindako proteina hidratatzaile honek aurrekaririk gabeko sorta eta seinale peptidoen kontzentrazioa, hazkunde faktoreak, aminoazido solidarioak eta lilius pigmeo konbinatzen ditu larruazalaren tonua, ehundura eta irmotasuna ageriko eta berehala hobetzeko. ZER EGIN DA FORMULATUA: Protiniren formula jabedunak larruazala gazteagoa eta berpiztua ematen du ...\nZER DA HAU:\nProteina hidratatzaile aurreratzaile honek aurrekaririk gabeko array bat eta seinale peptidoak, hazkunde faktoreak, aminoazido solidarioak eta pijimoaren ureztapena konbinatzen ditu, larruazalaren tonuaren, ehunduraren eta irmotasuna hobetzeko.\nProtiniren formula jabedunak azal berriagoa ematen du, ia lehen aplikaziotik. Lerroak, zimurrak eta eguzkiaren kaltearen zantzuak murriztu egiten dira eta larruazala sendotuta eta hidratatuta sentitzen da.\nZER IKUSI BEHAR DUZU:\nPentsa Protini ™ zure mozkortutako Elephant larruazala errutinan proteina jaurtiketa bat irabiatuari bezala. Proteina eta mantenugai ugariekin, zure larruazala egoera osasuntsu eta sendora itzultzen du. Protini 4.0-ko pH mailan formulatu da.\n% 100 Ezinbestekoa olio, silikonaz eta usainik gabe.\nVegan, krudelkeriarik gabe.


MARKULETA, Gerardo. Basque Literature Portal\nYou are here: Home » Authors » Authors » MARKULETA, Gerardo\nHispaniar eta Euskal Filologian lizentziaduna da. Zenbait urtez irakaskuntzan aritu ondoren, gaur egun itzulpengintzatik bizi da. Jon Iriberri ezizenpean kaleratu zituen Gerardo Markuletak estreinako poemategiak: Larrosak noizean behin (Erein, 1990) eta Sagarraren hausterrea (Erein, 1994). Iñaki Aldekoa irakasle eta literatur kritikariaren aburuz, Joseba Sarrionandia, Marijose Kerexeta -Ezezagun baten kuadernoa (1989)-, Rikardo Arregi Diaz de Heredia zein Espainiako 1950eko belaunaldiko poeten eraginpean osaturiko obrak dira biak. «Markuleta hizkuntza hurbila, kolokiala eta, aldi berean, landua darabil, helburua baita poemak helarazi nahi digun anbiguetateari, paradoxari bide egitea. Alabaina bere poesia -Jaime Silesen hitzak erabiltzearren- ez da mintzairaren menpeko, baizik eta mintzairaz baliatzen da. (...) Edukiaren eta formaren arteko orekaren bilaketa etengabea da bere obran. Bertsoen erritmoa eta sonoritatea, hitzak, aliterazioari zein errimari toki egiten dieten elementuak zaintzen dituen poeta baten aurrean gaude. Egitura poematikoa bertso libreari gailentzen zaio.\n»Bere poesiaren tonua aitormen autobiografikotik gertu dago, kasik esperientziaren poesiarekin bat egiteraino. Bi edo gehiago izan daitezkeen ahotsak norberari dagozkion baina irakurle arruntak bere egin ditzakeen gaien inguruan mintzo dira poemetan: anekdota kategoria unibertsalera jasoa» (in Aldekoa, Iñaki. Historia de la literatura vasca, Erein, Donostia, 2004).\nBere jatorrizko izenarekin sinatu zuen lehen lanean, Hauta-lanerako poemategia (Erein, 2000), berriz, hiru faktoreren -hizkuntza, herria, maitasuna- araberako mina deskribatzea izan zuen xede. «Liburua ez da, ordea, egilearen pairamenen zerrenda hutsa. Italo Calvinoren haritik, bizi dugun infernuaren oinazerik ez sufritzeko errezeta batzuk ere badakartza. Funtsean, bila aritzea, eta jakitea nor eta zer, infernuaren erdian, ez den infernu; eta hura iraunaraztea, eta hari lekua ematea. Mina ere ziztatzaile izaten ahal baita, akuilu.\n»Xedea hura izanik, poetika propio baten bila abiatu zaigu Markuleta, bere ahotsaren bila. Eta horretarako ez du bertze poeten oihartzun -erantzun- izan bertze biderik. Kanpoko batzuk -Gil de Biedma, Garcilaso, Espriu-, bertze batzuk hemengo -Atxaga, Sarrionandia, Izagirre, Aresti-, eta hango ez hemengo -Juaristi (Jon)-. Oihartzun izatean ageri da noski berezkoen Markuleta. Bertzeek erabili edo iradokitako metaforak bere aldera ekarri eta itzulipurdikatzen ditu, bere ironiaren galbahe bihurritik iraganarazita, jantziz eta edukiz berriturik aurkezteko irakurleari» (in Epaltza, Aingeru. "Zer den infernu", Nabarra, 2001-04).\nBatak ez du bestea kentzen (Alberdania, 2003) poemategia Euskalgintza Elkarlanean Fundazioak eskaintzen duen Joseba Jaka bekari esker osatu zuen poetak. Felipe Juaristiren arabera, «Gerardo Markuletak ihes egin nahi du liburu honetan sentimentaltasunetik, edo sentimentalkeriatik, berdin da, eta lortzen du, liburua, hasieratik bukaeraraino, ongi neurtuta baitago, hitzen arrastoa zehaztuta eta bideratuta, ez daitezen beraiek gal eta galbidean jar idazlea. Baina ez da sentimendua desagertzen, ez ezkutatzen ere, hor dago, hitzen artean, bere burua noiz erakutsiko, bizitzari noiz helduko.\n»Bada, bestalde, poemotan, oso estimagarria den bertutea, neurria. (...) Neurria, bai irudian (esango nuke liburu honetan metafora asko ez dagoela, behar dituenak soilik), bai hitzetan (hitz-jokoak dituen arren, ez dago gehiegikeriarik horretan), bai esanahietan (harrigarria egiten dira poema batzuk duten sinpletasunagatik; gertuago aforismoaren edo erran zaharraren itxuratik), poemetan (guztira hirurogeita hamasei, hiru ataletan banaturik).\n»Hitzak eta ez-hitzak neurrikoak dira liburuan. Isiluneak ere bai. Ez dago hitz edergarririk, guardasol laranja kolorekoak bailiran; alderantziz, hitzak ere xumeak dira, baina adierazgarriak. Batak ez du bestea kentzen, adierazpideak infinituak baitira, esateko moduak ere bai, hitzak berdin, irudimena izanez gero, edo lan egiteko grina, poetarena egunero berritzen den ofizioa baita. Geldi egonik alferrik galtzen da» (in Juaristi, Felipe. "Neurria", El Diario Vasco, 2004-04-02).\n2006an Ezjakintasunak lana argitaratu zuen Alberdaniarekin. «Formaz poemak sobran lukeen guztia ezabatzera jo du Markuletak, poema minimoak egitera, eta haiku edo epigrama formako poemetara hurbildu da atal zenbaitetan. Edukiz ere, bizitzaz, heriotzaz, maitasunaz aritzeko tonu apalak hobetsi ditu: keinuak, uneak bildu poemara, hitz-jokoak, umorea, ironia fina lagun hartuta. Surrealismoaren irudi-pilaketarekin irakurlea txunditzeko asmotik urruntzen da Markuleta; baita metafora, sinbolo eta irudi jasoekin goi-arnasadun poesia lirikoagoa egiteko intentziotik ere, eta biluzik -hainbatetan bertso-era neurtuaren jantziak babestuta- ematen ditu hitzak» (in Egaña, Ibon. "Poema minimoak", Berria, 2006-12-03).\nBestetik, narrazio bilduma bat argitaratua du Markuletak, Ipuin euskaldunak (Erein, 1999), Iban Zalduarekin batera idatzirikoa hura, baita haurrei zuzenduriko liburu bat ere: Asier eta egia gurutzatuen liburua (Erein, 1995). Azken horrengatik Lizardi saria jaso zuen egileak.\nItzulpengintzari dagokionez, Markuletak euskaratutako obren artean ditugu Angela Sommer-Bodenburg-en Banpiro txikia arriskuan da (Desclee de Brouwer, 1992), Julio Cortazar-en Oktaedroa (Ibaizabal, 1992) zein Hegoaldeko autopista (Erein, 1994), Sid Fleischman-en Hemen da berriz Mc Broom (Desclee de Brouwer, 1993), Mario Benedetti-ren Historio hiperlaburrak (Erein, 1995), Poesia katalanaren antologia (Ibaizabal, 1997), Jaume Cela-ren Isiltasuna bihotzean (Elkar, 1999), Asun Balzolaren Txoriburu (Erein, 1999) eta Eduardo Galeanoren Hitz ibiltariak (Txalaparta, 2000). Gazteleratu dituen obren artean, berriz, Rikardo Arregi Diaz de Herediaren Cartografía (Bassarai, 2000) dago.\nEgileaz eta bere obraz informazio gehiago Internet-en:\nEuskal Idazleen Elkartea.\n© Gerardo Markuletaren argazkia: idazleak.org\n© Hauta-lanerako poemategia: Erein\n© Batak ez du bestea kentzen: Alberdania\n© Ezjakintasunak: Alberdania


Abuztuaren 31n 36/2021 Dekretua, Lehendakariarena argitaratu da zeinaren bidez hirugarren aldiz aldatzen baita uztailako 7ko 33/2021, Lehendakariarena, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa.\nAldaketak hauek dira:\n1. Jarduera guztietan baimendutako gehieneko edukiera %60koa izango da lokal eta instalazio guztientzat, muga espezifiko bat aplikatzen den kasuetan izan ezik.\n2. Oro har, edozein motatako gizarte-, kultura- edo kirol-ekitalditarako esparruetan gehienez ere 600 pertsona barnealdeetan eta 800 pertsona kanpoan bildu ahal izango direla ezartzen da. Berariaz:\n- 1.600 eta 5.000 pertsona arteko edukiera duten esparruetan, barnealdeetan 800 pertsonako maximoa izango da, eta kanpoan 1.200 pertsonakoa.\n- 5.000 pertsonatik gorako edukiera duten esparruetan, gehieneko edukiera ezin izango da ehuneko 30 baino handiagoa izan, betiere prebentzio-neurri orokorrak betez.\nOstalaritza- eta jatetxe-establezimenduetan, edukieraren ehuneko 50 ezartzen da barrualdetan. Zerbitzuaren antolaketa, barnealdeetan zein terrazetan, gehienez zortzi lagunekoa izan daiteke mahai bakoitzeko edo mahai talde bakoitzeko, bizikideen kasuan izan ezik. Barran edo zutik kontsumitzeko debekuari eusten zaio, barruan zein kanpoan.\nArau horiek berberak aplikatuko zaizkie joko-lokalei eta txokoei edo elkarte gastronomikoei.\nIndarrean jarraituko du merkataritza-, gizarte- eta kultura-jarduera guztiak goizeko ordu batean ixteko muga-ordutegiak.\nIndarrean jarraituko du III. eta IV. taldeetan sailkatutako gazte-lokalen eta gaueko aisialdiko establezimenduen itxierak.\nEuskal Autonomia Erkidegoko Justizia Auzitegi Nagusiaren abuztuaren 3ko autoaren arabera, zuzendu egiten da hondartzetako eta igerilekuetako joan-etorrietan eta ibilaldietan maskarak erabiltzeari buruzko atala. Hau da, nahitaezkoa izango da maskara erabiltzea pertsonen artean 1,5 metroko gutxieneko distantzia etengabe mantentzea ezinezkoa denean.\nDekretu hau 2021eko irailaren 1eko 00:00etan jarri da indarrean.


Azkoitian jokatuko dute Gipuzkoako Bertsolari Txapelketaren azken final-laurdena - Azkoitia - Maxixatzen.eus\nAzkoitian jokatuko dute Gipuzkoako Bertsolari Txapelketaren azken final-laurdena\nMaxixatzen.eus 2019-10-30 09:43\nAzkoitiko final-laurdenetako saioan arituko diren bertsolariak. (Bertsozale.eus)\nDatorren zapatuan, azaroak 2, Gipuzkoako Bertsolari Txapelketaren azken final-laurdena jokatuko dute Azkoitian. Baztartxo antzokian izango da saioa, 17:00etatik aurrera eta honako bertsolari hauek arituko dira kantuan: Beñat Gaztelumendi, Mikel Artola, Ane Labaka, Ander Lizarralde, Maialen Akizu eta Ane Zuazubiskar.\nBukatzear dira Gipuzkako Bertsolari Txapelketaren final-laurdeneko saioak. Zapatuan, azaroak 2, izango da azken saioa Baztartxo antzokian, 17:00etan hasita. Guztira, sei bertsolari arituko dira nor baino nor gehiago agertoki gainean; honako bertsolariek abestuko dute Azkoitiko saioan:\nBertsolariek final-laurdenetako saioan honako lanak egin beharko dituzte: Binaka, gaia emanda, zortziko handian hiruna bertso; binaka, gaia emanda, zortziko txikian hiruna bertso; binaka, gaia emanda, sei puntuko motzean hiruna bertso; binaka, gaia emanda, hamarreko txikian hiruna bertso; eta azkenik, kartzela, bakarka, gaia emanda, nahi den doinu eta neurrian, hiruna bertso.\nZapatuko bertso-saioa Ion Zalduak aurkeztuko du, eta epaimahaiko kideak Maite Sukia, Zigor Leunda, Amaia Otxotorena, Oihana Aranguren eta Mikel Beloki izango dira. Idazkari lanetan, aldiz, Gorka Segurola eta Joxemari Altuna arituko dira.\nSailkapenari dagokionez, Azkoitiko saioa irabazten duen bertsolaria zuzenean sailkatuko da finalerdietara, eta gainontzeko bertsolariek saioan lortutako puntuazioaren arabera izango dute horretarako aukera.\nAzken final-laurdeneko saiorako txartelak lotura honetan eros daitezke. Aurrez agortzen ez badira, txarteldegian ere eskuratu ahal izango dira, 16:00etatik aurrera.


Pedro Fajardo - Wikipedia, entziklopedia askea.\nViceroy of Sicily (en)\n← Juan Alfonso Enríquez de Cabrera (en) - John of Austria the Younger (en) →\n← Fernando de Andrade - Francesco Maria Carafa →\nPalermo, 1647 (44/45 urte)\nPedro Fajardo de Zuñiga-Requeséns Pimentel, Vélezko markesa, (Mula, Espainia, 1602 - Palermo, Italia, 1647ko azaroaren 3a) espainiar noble eta militarra izan zen.\nFilipe IV.a Espainiakoak Aragoi eta Kataluniako erregeorde izendatu zuen, eta 1640ko Kataluniako matxinadan altxatutako kataluniarren askatasun-asmoak zapaldu zituen, Montjuïcen menderatua izan bazen ere. Siziliako erregeorde izendatu zuten 1644an, eta espainiar agintarien bidegabekerien aurkako matxinada bati egin zion aurre: matxinadaren buruzagi guztiak hilarazi zituen.\nFernando de Andrade Nafarroako erregeordea


Sestaoko udalak herritarren partaidetza nahi du garbiketan eta hondakinen bilketako zerbitzuan - Deia\nkomunikazio-kanalak abian jarri ditu\nSestaoko udalak herritarren partaidetza nahi du garbiketan eta hondakinen bilketako zerbitzuan\nUdalak herritarren arretarako bulego bat ireki du Ferran Doktorearen kaleko 12an\ndeia 09.02.2020 | 19:32\nBILBO. Sestaoko Udalak, RSU Sestao ABEren bitartez, hainbat komunikazio-kanal abian jarri du; hala, herritarrek errazago parte hartu ahal izango dute bideen garbiketako eta hondakinen garbiketako zerbitzuan.\nLehenengoz, joan den astetik herritarren arretarako bulego bat irekita dago Ferran Doktorearen kaleko 12an, Albiz auzoan.\nGune horretan hainbat gestio egin daiteke, adibidez bideen garbiketako, hiri-hondakinen bilketako eta saguak eta intsektuak hiltzeko zerbitzuari buruzko zalantzak argitu, zerbitzuari buruz kexak edo erreklamazioak egin, zerbitzuan ikusitako gorabeheren berri eman eta zerbitzu horietako edozein eskatu.\nLokala irisgarria da, eta herritarrekin gaztelaniaz zein euskaraz komunikatzeko gai den pertsona batek ematen du arreta bertan. Bulegoan jendearentzako arreta astelehenetik ostiralera emango da 9:00etatik 13:00era goizez, eta 15:00etatik 18:00etara arratsaldez.\nBulegoraino joan ezin diren pertsonentzat erabiltzaileen arretarako doako telefono bat prestatu da, 900 700 123 zenbakia. Zenbaki horretan, lanorduetan RSU Sestao ABEko langileek emango dute arreta, eta ordu horietatik kanpo deiak erantzungailu automatiko batek jasoko ditu.\nAldi berean, telefono mugikorretarako aplikazio bat garatu da, "Sestao Avisos" izenekoa; herritarrek aplikazio hori euren telefonoetan deskargatu ahal dute, bide publikoetan ikusten dituzten gorabeherak enpresari zuzenean jakinarazteko.\nGeolokalizatzaileari eta argazki-kamerari esker, erabiltzaileek argazki bat bidali ahal dute, atera duten lekuaren kokaleku zehatzarekin. Informazioa bulegora bertara helduko da, eta gorabehera bertan kudeatuko da, ahalik eta denbora laburrenean konpontzeko.\nAzkenik, GEOVISIÓN izeneko web orria garatzen ari da. Web orri hori Udalaren nahiz herritarren esku egongo da. Herritarrek gorabeheren berri eman ahal izango dute, eta zerbitzuaren elementuei buruzko mota guztietako kontsultak egin ahal izango dituzte Googleren ingurune grafikoan.\nZerbitzu zinegotziak, Ainhoa Basabek, herritarrak animatu ditu komunikazio-kanal horiek erabiltzera, bideen garbiketa eta hondakinen bilketa hobetzen laguntzeko.


Gaur duela 25 urte nire bizitza aldatu zen — Eibar.ORG | Eibarko peoria\nHemen zaude: Hasiera / Blogak / e-gorblog / Gaur duela 25 urte nire bizitza aldatu zen\nA ze garaiak haiek.... Nik ZX Spectrum +2 batekin izan nuen bataioa, 18 urte nituela. Hilabetetako aurrezkiak eta nire lehengusuaren ekarpenarekin lortu nuen katxarro hura Iruñako denda batean. Oraindik ere gogoratzen dut erosketa momentuko zirrara! Ingenieritzan ematen genuen algebra ikasgaian, ekuazioak grafikoki irudikatzeko egin nuen BASIC programatxoa oraindik ere gogoan dut... Snif, snif! Non ote dago nire ordenagailu maitea?


Artzain ola nola dabila?\nArtzain etxola, txabola, etxola, borda edo ola. Euskal mendiaren paisaiak berezkoa duena eta iraganak orainaldiari ainguratu dion lekukoa da. Mendiaren basak inguratzen duen artzainaren aizolbea da. Alta, norenak dira? Nork ditu kudeatzen? Eta, nork erabiltzen?\n«Kasu! Guretzat, bordak etxaldearen zati bat dira; beraz, pribatuak dira. Alta, artzain olek jabetza partekatua dute Zuberoan eta; ezin salduak eta ezin banatuak dira», zehaztu du hasieratik Allande Sokarros Bortükariak elkarteko sortzaileetatik batek.\nGizakia bere baitan sartzen den lez, ola ere jendearen oroitzapenetan laketzen da. Hainbertzeraino, non Xalbador zenak kopla zenbait historian zizelkaturik utzi baitzizkion; bere garrantziaren salatari: «Ate apal batetarik du zutarako sarrera/ leiho bakarra begira daukazula sorkaldera/ pausu erdian joan daike ganbaratik sukaldera/ halere etzintuzket utziko jauregi baten aldera/ [...] Gaur elurrak hurtu ditu, zabaldu da primadera/ artaldea ere berriz igan da mendi gainera/ ahal bezain maiz sartuko naiz, etxola, zure barnera/ nehoiz ukatu ez derautazun bake hortaz gozatzera».\nOraingoz, ezin da jakin euskal mendiek zenbat ola dituzten. Baina, Ipar Euskal Herriko lau mendi sindikatuek badute haiek kartografiatzeko proiektua heldu den urterako, baina daborduko, guti gorabeherako kopurua badakite: «Garazin 120 baliatzen dituzte, Zuberoan 46, Oztibarren 6; eta Baigorrin 48 daude egoera onean», erran du Nathalie Jaury misio kargudunak, horiek oraingo beharrei egokitu zaizkie.\nGipuzkoako Aralarren, «1990eko hamarkadako plan orokorraz geroztik, 40 txabola sendotuta daude artzaintzarako, beste bost dauzkagu mendi elkarteek erabiltzen dituztenak eta 12-15 dira erorita», argitu du Jose Antonio Irastorza Enirio-Aralarreko basozainak. Azkenik, Nafarroa Garaiko Aralarren, hemezortzi bat dira erabiltzeko prest: «Txabolak hemezortzi bat dira, artzainak ere beste horrenbeste, batzuk hutsik dira edo gutxi erabilita, eta bospasei artzain dira benetan sasoi osoan baliatzen dituztenak, erretiratuak dira», argitu du Jabier Otamendi bertako basozainak.\nEskualdearen arabera, olen jabegoa eta kudeaketa arras desberdinak dira, alta, Coralie Artano lau mendi sindikatuetako misio kargudunaren laburpenak Euskal Herri osorako balio lezake: «Badakigu mendia husten ari dela, ola batzuk libre direla, haien erabiltzeko eskaera badela eta nahi dugula mendia ireki: erantzun baikorrak eman nahi dizkiegu. Horretarako, lekuaren egoera akta egitea da mendi sindikatuen lana, eta arau zaharrak egoeraren beharrei egokitzeari buruz gogoetatzea». Oinarriak ere bat egiten du denetan: olen baliatzeko lehentasun osoa abeltzainek dute, balizko espekulazioaz babestuz.\nHala, Santa Grazi salbu, Zuberoako mendi lurrak mendi sindikatuarenak dira, baina olak ez: jabetza partekatua dute; pribatuak dira. Sandra Ott antropologoak tesia burutu zuen Santa Graziko artzainen sistemaz, eta hala definitu du: «Batetik elkartea bera adierazten du eta, bestetik, maiatzaren erdialdetik irailaren amaierarte elkarteko kideek batera erabiltzen dituzten txabolak. (...) olako kide izateak bi gauza adierazten ditu: ustiapeneko zati baten edo zatiaren zatiaren jabea dela (parte bat duela) eta herrian etxe bateko partaide dela». Horiek horrela, egoera ez da hain sinplea. Olak berritu nahi izanez gero, adibidez, jabe guzien baimena behar da, alta, oraingo egunean, franko dira partea dutenak baina ez dutenak gehiago kabalarik, edo ez direnak gehiago etxaldean bizi. Ola bakoitzak, batez bertze, hamar parte ditu, zeintzuek ardi unitate edo txotx bera baitute. Ondorioz, etxalde batek ez badu parte oso bat hartzeko kabala aski, txotxaren erdia edo laurdena eskura dezake bertze etxalde batekin osatuz. Parte horiek, ontsalaz, ez dira sekulan saltzen, etxaldeari lotuak baitira. «Gizonezkoek baino osatzen ez duten gizartea da, eta bere oinarriak elkarlana, auzolana eta kideak elkarrekin ongi konpontzea dira», izkiriatu zuen Ottek.\nGisa berean, artzain sistema horren horizontaltasuna azpimarratu du Anne Marie Lagarde antropologoak bere tesian: «Artzain bakoitzak olan dagoen bitartean astero zazpi funtzio betetzen ditu bata bestearen ondotik, xumeenetik nobleenera. (...) Aldizka sistemak boterearen bertsio ez-patriarkala ematen du, ordena zirkularra ezarriz bertikala beharrean».\nBostmendietaren babespean, hor datza Belozkarre ola: lepoaren isurki batetik Larrañe, eta bertzetik, Lakarri duela. Ahanzturaren erresumak irentsi gabe, Bortükariak elkarteak bizirik atera zuen.\nHala, eraberritze lanek nornahirendako gerizalekua irekitzeaz gain, artzaina eta ardiak ere berriz ekarri dituzte, oraingo maneran, bertan sasoi guzian egon gabe, joan-jinak egunero autoz eginez; «abandonaturik zuzun eta beste ola batean ninduzun Iratin, baina han ez nizun txotxik. Hango artzainen artean istorioak hasi zirelarik honat jin ninduzun, hemen txotxa bainuen. Izugarri ontsa nauzu! Moda zaharrekoa duzu, baina izugarri eder», adierazi du Marc Urruti Idiart artzainak. Oroitzen da 10 urte zituelarik oren erdiz ibili beharra zela uraren eskuratzeko.\nOraingo eguneko hobekuntzei esker, Belozkarrek badu bere iturria. Mendiaren altzoan den eraikuntza xumeak hegatza akazia-oholez du, zola lur arrasekoa, mahai luzea erdian, aska leiho bakarraren altzoan eta kamaina alde batean: luxu handia mendiak bere lanjerren atzaparrak erakusten uzten dituelarik. Udan mendizalerik ez da kasik hortik pasatzen, hain zuzen ere artzainendako poxelu ez izateko, baina hortik kanpo bada mugimendu handia: «Ibilzale paketa iragaten duzu eta ez dizugu batere arrangurarik ukan sekulan nehorekin. Izugarri goxoki gaituzu», azpimarratu du Idiartek.\nOztibarreko olek ere Zuberoako ber ibilmoldea dute, salbu, parteek 99 urteko ahozko erabilpen-kontratua dutela. Garazin, ola eta lurrak mendi sindikatuarenak dira. Artzainak berme bat ordaintzen dio luzaz ola baliatzeko, lekuak hustuko dituen egunean berreskuratuko lukeena. «Garaziko ibilmoldea da hoberena, hobekien martxan dena, hor baitira zenbaki hoberenak, Zuberoan baino sistema dinamikoagoa da», ohartarazi du Artanok.\nBaigorriko mendietan ere, Garaziko ibilmolde bera da, baina 99 urteko epeetakoak dira, sistema horrek misio karguduna arranguratzen du: «Hemen da ibilmolderik konplikatuena, bordak erortzerat uzten dituena, araudia ez baita batere eguneratua». Izan ere, olak erabili ahal izateko ibarrean behar baita etxaldea ukan, alta, lurrik gabeko artzainak badira, bai eta ere ibarraz haragoko etxaldeetako artzainen eskaerak, «arazoa ez da juridikoa, kulturala baizik». Usaien aldatzeko zailtasuna nabarmendu du Artanok.\nAralarren, berriz, Gipuzkoa aldean mankomunitatea da txabolen kudeatzailea, erabat publikoak dira, «zaila da 40 txabolak beteak mantentzea, artzaintza gain behera doalako. Horregatik, badugu kanpaina: 40 txabola= 40 lanpostu. Pena da, galtzen ari direlako», azaldu du Irastorzak. Lehentasuna mankomunitateko hamabost herrietakoek dute, bestela, gipuzkoarrei ere irekiak dira. Ofizioz, artzaina da eta gutxienez 250 ardi behar ditu erabili nahi duenak. Jakin beharra da txabola guziek gakorik ez badute ere, «aterpetxo» bat badutela. Oidui eta Igaratza daude beti giltzarekin mendizaleei so.\nNafarroako aldean ere lanbidez hala izan behar da, haatik, 100 arditik gora eskatzen zaie eta ibarreko hemeretzi herrietakoa izatea. Aralar elkarteak ditu kudeatzen, alta, ez da inolako diru laguntzarik eta eraberritze obra oro artzainaren gain gelditzen da. Baldintza horiek betez gero, olaren erabilpenak ez du eperik.\nDenborak barreiatu eta lurrak irentsi aitzin, Bortükariak elkarteak olen berrizteko proiektu bat bultzatu zuen Zuberoan, mendi sindikatuaren laguntzaz. Gisa hortaz, 1990eko hamarkadatik baditu zazpi osoki eraberriturik: Belozkarre, Miradorre, Pixta, Ardane gainekoa, Olhadubi, Zihigolatze eta Garanagerre. Abandonaturik ziren olen jabeei eraberritzeko ados zirenez galdetu zieten. Trukean borta beti zabalik utzi behar zuten mendizaleak aterpetzeko. Obrek jatorrizkoa errespetatu dute, ez bada behar bezalako tximinia bat ezartzea, istripurik ez dadin gerta. Txotxdun guziek aho batez eman behar diote baimena. Elkarteak bere mendiko-ibiltariak.fr webgunean erakusten du ola guziak lotzen dituen bost eguneko ibilbidea; San Martingo harritik Iratiraino. «Ola haurren ametsa izaten da. Orain, elkar atzemateko toki bat da. Gure ondarea da. Hori bai, ez da hotel bat, edo landetxe bat; atea beti zabalik da ororendako, eta baliatzen dena berrezarri behar da», argitu du Jakes Hidondo elkarteko kideak.


Informatikako har berri batek Windowsen erabiltzaileei eragiten die | Consumer\nInformatikako har berri batek Windowsen erabiltzaileei eragiten die\nZOTOB birusak sistema eragilearen segurtasun-akatsak aprobetxatzen ditu eta ordenagailuaren urruneko kontrola ahalbidetu dezake\nMicrosoften Windows plataformak aurreko zizareak baino bizkorrago kutsa ditzakeen birus berri bat detektatu da Interneten, Trend Micro birusen aurkako softwarearen fabrikatzaileak jakinarazi duenez.\nZOTOB birusa agertu zen softwarearen munduko fabrikatzaile nagusiak bere aplikazioan hiru kalte larri atzeman eta gutxira, erasotzaileei ordenagailua erabat kontrolatzeko aukera ematen dien bat barne.\nTrend Mikoren arabera, zizare hori Windows 95, 98, ME, NE, 2000 eta XPren segurtasun-akatsez baliatzen da, eta erasotzaile informatikoei urrunetik sartzen uzten die eragindako sistemetara.\nTrend Mikok azaldu duenez, birus horrek bere kopia bat uzten du BOTZOR.EXE gisa agertzen den Windows sistemaren karpetan, eta sistemaren zerbitzariaren fitxategia aldatzen du kutsatutako ordenagailuan, erabiltzaileak antibirus-guneetako on line laguntza jaso ez dezan.\nTxat-zerbitzari batera ere konekta daiteke, eta kaltetutako sistemen urruneko kontrola ematen die pirata informatikoei; sare batean beste makina batzuk infektatzeko eta haren funtzionamendua moteltzeko erabil daiteke.\nMicrosoftek adabakiak atera zituen joan den asteartean, bere segurtasun-kalteak hileko buletinaren zati gisa finkatzeko. Windows sistema eragileari eta Microsoften Internet Explorer bilatzaileari eragiten diete arazoek.\nMicrosoftek ohartarazi du erasotzaile bat web-bilatzailearen ahultasunaz balia daitekeela eta erabiltzaileak asmo txarreko helburuekin web-orrietara eraman ditzakeela, eta PCan software-kode bat jar dezaketela abian, kutsatutako ordenagailuaren erasotzaileari kontrola emateko.\nOrdenagailuak babesteko, birusen aurkako fitxategiak eguneratzeko eta Microsoften azken adabakiak erabiltzeko gomendatzen zaie informatika-erabiltzaileei. Gaur egun, munduko ordenagailuen %90 baino gehiagok funtzionatzen dute Windows sistema eragilearekin, eta Microsoft lanean aritu da softwarearen segurtasuna indartzeko.\ngusano-eu segurtasun Windowsen


Nanoteknologien araudia hobetzeko proposamen berriak\nNanoteknologien inguruko gobernantza-prozesu parte-hartzailea, zabala eta gardena proposatzen du UPV/EHUko ikertzaile batek\nLehenengo argitaratze data: 2016/05/30\nNanoteknologiek hazkuntza nabarmena izan dute azken hamarkadan. Hazkuntza hori bizkorra izaten ari bada ere, materialak nanoeskalan manipulatu eta diseinatzetik lortzen diren zenbait nanomaterialek osasunean eta ingurumenean eragin ditzaketen arrisku potentzialen ezagutza-mailak baxua eta ziurgabetasun zientifikoz betea izaten jarraitzen duela uste du Aratz Ramirez de la Piscina UPV/EHUko ikertzaileak. Horrenbestez, zuzenbidearen alorrari dagokionez, arrisku posible horien onargarritasunaren gainean erabakiak eta neurri juridikoak adostean, kontuan hartu beharreko zenbait elementuren proposamena eta horien gaineko hausnarketa egin du UPV/EHUko ikertzaileak.\nNanomaterialen tipologia gero eta anitzagoa da eta sektore industrial gero eta gehiagotara hedatuz doaz (medikuntza, industria kimikoa, elikagaiak, ehungintza, energia, informazioren teknologiak eta abar). Nanoteknologia bide berri asko irekitzen dituen ikerketa-eremu bat da, iraultzailea. Zenbaiten ustetan, nanoteknologiak badu, ordea, beste aurpegi bat: ingurumen- eta osasun-arrisku berriak eragiteko izan lezakeen ahalmena. "Alderdi horren ezagutza-maila baxua eta ziurgabetasun zientifikoz betea dago, eta nanomaterial batzuek (ez guztiek) osasunean edo ingurumenean izan ditzaketen kalteen larritasunari buruzko zantzu zientifikoak gero eta ugariagoak dira" adierazi du Ramirez de la Piscinak.\nEgoera horren aurrean, zuzenbidearekin ikuspegitik, nanomaterialen balizko arriskuen tratamendu juridikoak jokoan dauden ondasun juridiko, giza eskubide, balio eta interesak haztatu eta ziurtasun juridikoak eraiki behar dituela uste du UPV/EHUko ikertzaileak. "Europar Batasuneko Komisioak gidatutako estrategia normatiboa ez da planteatzen diren ingurumen eta osasun arazo horiei eraginkortasunez erantzuteko baliagarria. Izan ere, giza eskubide eta kezka etiko, sozial eta ekonomikoekin zerikusia duten erronkei ez heltzeaz gain, ez du bermatzen nanomaterialen ekoizpen, erabilera eta komertzializazio segurua" gehitu du.\nHorrenbestez, balizko arriskuen ebaluaketan eta arrisku posible horiei buruzko erabaki politiko-juridikoak hartu eta neurri juridiko kontsekuenteak diseinatzean sortzen diren gabeziak identifikatu eta horiek gainditzeko aplikatu daitezkeen zenbait printzipio proposatu ditu Ramirez de la Piscinak. "Nanoteknologiek planteatzen dituzten arrisku posibleen onargarritasunari buruzko erabakiak hiru printzipio nagusitan oinarritu behar dira: printzipio demokratikoa, arreta printzipioa eta gardentasun printzipioa" esan du.\nBatetik, "nanoteknologien garapenak sorrarazi ditzakeen onura zein kalte potentzialek gizarte osoari —gaur egungo eta etorkizuneko belaunaldiei— eragin diezaieketen neurrian, nanoteknologien gobernantza herritarren eta alderdi interesdun desberdinen iritziak entzun eta kontuan edukiz eraiki behar da" dio Ramirez de la Piscinak. Bestalde, "arreta printzipioak osasun eta ingurumenaren babes-maila altua bermatzen duten sistema normatiboa egituratzea izan behar du helburu –dio ikertzaileak–, beste neurri batzuekin batera, nanomaterialen informazio transmisiorako mekanismo administratiboak aurreikusiz eta nanoteknologiaren industria nanomaterialen segurtasunaren alorra ikertzera bultzatuz". Azkenik, gardentasun printzipioak nanoteknologiei buruz dagoen informazio eta ezagutza-maila baxuari aurre egiteko bideratutako mekanismo administratiboen onarpena eskatzen duela iruditzen zaio.\nEuropar Batasunean nanoteknologiari aplikatutako segurtasun-neurri espezifikoak barne hartzen dituzten araudien artean esanguratsuenetarikoak produktu kosmetikoen, bioziden eta elikagaien gaineko araudiak direla aipatu du ikertzaileak. Araudi horietan, adibidez, nanomaterialen arrisku posibleen gaineko segurtasun neurri espezifikoak aurreikusten dira, osagaitzat nanomaterialak dituzten produktu guztien etiketatzea derrigortzen da eta abar. "Gainerako sektoreetan ez da inolako aldaketa normatiborik onartu eta Europar Batasuneko Komisioak gomendioak eta orientazio-gidak ematearen aldeko hautua egin du. Horiek ez betetzeak, ordea, ez du ondorio legalik eragiten" dio Ramirez de la Piscinak. Horrenbestez, "nanomaterialei aplikatzen zaien marko normatibo komunitarioa bere osotasunean kontuan hartuta, arreta printzipioaren, printzipio demokratikoaren eta gardentasun printzipioaren prismatik aztertuta gabezia garrantzitsuak erakusten ditu" adierazi du.\nZentzu horretan, "nanoteknologiaren industriaren interesen alde Eupar Batasuneko Komisioak aurrera eraman duen estrategia normatiboak norabide aldaketa bat eskatzen du zuzenbidearen alorrean" ondorioztatu du Ramirez de la Piscinak.\nAratz Ramirez de la Piscina Arrillaga (Gasteiz, 1988) Zuzenbidean lizentziaduna da. Nanoteknologien arauketa juridiko komunitarioa / The European Union regulation of nanotechnologies nazioarteko doktore-tesia egin du UPV/EHUko Leioako Zuzenbide Fakultateko Administrazio Zuzenbidea, Konstituzio Zuzenbidea eta Zuzenbidearen Filosofia Sailean, Iñaki Lasagabaster Herrarte UPV/EHUko irakaslearen gidaritzapean. Tesia kotutoretza-hitzarmen baten menpean egin du Frantziako Université de Pau et des Pays de L`Adour unibertsitatearekin.\nArgazkiak: Nuria González. UPV/EHU. (Portada Campusa: (bonninturina/Dollar Photo Club).\nInprimatu N_20160530 Tesis Nanotecnología y Derecho


EITB aro digitalean: Hedabideak, kazetariak eta edukiak uztartzen - Euskonews\n614 Zenbakia 2012-02-24 / 2012-03-02\nAGIRREAZKUENAGA ONAINDIA, Irati LARRAÑAGA ZUBIZARRETA, José LARRONDO URETA, Ainara MARTÍNEZ MONGE, Pedro Manuel MESO AYERDI, Koldo\nKomunikazio taldeek aldaketa erabakigarriak jasan dituzte azkeneko hamar urteetan, batik bat, digitalizazioaren eta hedabide taldeetan Interneterako sortutako komunikabideen garapenak bultzatuta. Zurrunbilo honetan, komunikazio taldeek konbergentzia multimediara egokitu beharrean ikusi dute euren burua; gaur eguneko komunikazioa ulertzeko giltzarria dugun termino horrek, konbergentzia multimediak, hedabide taldeetako erredakzioen mailaz-mailako integratzea helburu duen prozesua barne-hartzen du. Europa mailan BBC (Erresuma Batua), SVT (Suedia), NRK (Norvegia), DR (Danimarka) edo YLE (Finlandia) bezalako ikus-entzunezko korporazio publikoek eragindakoak ditugu konbergentzia kasu aipagarrienak.\nTestuinguru honetan, hemen aurkezten dizuegun ikerlanak Europan nazio mailan egituratutako lehenengo irrati-telebista talde publikoaren esperientzia du aztergai, Euskal Irrati Telebistarena (EITB) alegia. Era honetan, azken hau digitalizazio eta konbergentziaren bide-erdian kokatzen dela ikusiko dugu, prozesu honen hasierako faseetako ohizko estrategietatik abiatuz; prozedura hauetako batzuk ditugu prentsa-aretoak espazio fisiko berean elkartzea, hedabide desberdinetako kazetariak ere erredakzio bateratu batean finkatzea, produktuak euskarri anitzetan hedatzeko sinergiak aprobetxatzea edo oinarrizko koordinazio editorialak indarberritzea.\n“Kazetaritza-konbergentziaren” ikerketa zeregin konplexua da, batik bat, kontzeptu horrek izaera polisemikoa duelako. Halaber, metodologikoki lantzea korapilatsua suerta daiteke, besteak beste, “konbergentzia” hitzak esanahi ugari dituelako (ikus Salaverría et al., 2010). Izan ere, hedabideen konbergentziaren gaineko definizioak desberdinak izango dira kontuan hartzen den ikuspegiaren arabera, hots, ikuspegi enpresariala, plataformen artekoa, profesionala, kulturala, legala edota arautzailea. Alabaina, orokorrean konbergentzia —elkarganatze, batze, bat-etortze— erredakzioak biltzeko prozesua eta plataforma anitzeko banaketarako edukiak sortzea dela esan dezakegu.\nKomunikazio taldeek aldaketa erabakigarriak jasan dituzte azkeneko hamar urteetan, batik bat, digitalizazioaren eta hedabide taldeetan Interneterako sortutako komunikabideen garapenak bultzatuta.\nOndorengo taulak laburbilduta azaltzen ditu azterketan aplikatutako teknikak. Ikusi dezakegunez, datuen bilketarako prozedurak arakatu beharreko taldearen dimentsioaren arabera aplikatu dira. Horrez gain, ikuspegi kualitatibo eta kuantitatiboak batera aurkezten dira, eta beraz, metodoen arteko triangelatzea lortu dela baiezta daiteke. Triangelaketa kudeaketaren, ordezkari sindikalen eta kazetarien diskurtsoa behatzera zuzendutako teknika kualitatiboen erabileraren bitartez gauzatu da.\nTaula 1: EITBren kasuan aplikatutako analisi-unitateak eta behaketa-teknikak.\nHistorikoki aurretik SER katearen menpean zegoen Radio Vitoria irratia izan zen EITBren baitako lehen hedabidea, nahiz eta Erakundearen legepean sortu ez izan. Izan ere, Radio Vitoria 1934tik dago uhinetan, eta 1981ean igaro zen Euskal Gobernuaren jabetzara, EITBren sortze-legea oraindik itzalpean zegoela. Ordutik aurrera bai, EITBk 5/1982 legeaz gorpuztutako aurreneko masa-hedabidea euskara hutsezko irratia izan zen, Euskadi Irratia alegia, sorrerako lege horretan zehazten zen hizkuntzaren aldeko helburua beteaz. Urtebete geroago, 1983an azaleratu zen taldearen lehenengo telebista-katea, ikusmin izugarria piztu zuena. Euskal gizarteak bizitako urte askotako telebista bakarraren monopolioaren ostean, Euskal Telebistak kontrasterako ikuspuntua ekarri zuen. Hala ere, Euskal Irrati Telebistaren sortze legearekin batera kate euskaldunak ez ezik, gaztelaniazkoak ere bultzatu ziren, besteak beste, ETB2 eta Radio Euskadi.\n1982an, Euskal Parlamentua osatu eta bi urtetara, Jaurlaritzako Kultura Sailak, eta bereziki, Ramón Labaien sailburuak, euskararen zabalkundea ezarri zuen bultzatu beharreko lehentasunen artean. Era berean, beharrezkotzat jotzen du “euskal irrati eta telebisten sorrera hizkuntzaren beronen homogeneotasun, bateratasun eta duintasuna lortzeko” (Labaien apud Ibáñez, 50). Orobat, Joan Mari Torrealdaik Euskal Telebista eta euskara idatzian, euskara hutsezko hedabideen sorrerak “euskara gaurkotu, moderno, kultu eta erabilgarri bat garatzeko” duen garrantzia berresten du (Torrealdai, 1985: 190). Horrela, 1982ko maiatzaren 20ko 5/1982 legearen bitartez, Eusko Jaurlaritzak “Euskal Irrati-Telebista EITB” erakunde publikoa sortu zuen (EHAA, 71. zk.). Gaur egunean EITB bost sozietate anonimok osatzen dute: Bi irrati elkartek (Radio Vitoria, S. A. eta Eusko Irratia, S. A.), telebista elkarte batek (Euskal Telebista, S.A.) eta Internet elkartea (EiTBnet, S.A.) taldeko interneteko hedabide guztien kudeaketaz arduratzen dena. Era berean, hauxek ditugu EITB taldeko sozietate anonimo bakoitzaren barnean lekututako hedabideak: Radio Vitoria-Gasteiz Irratia 1934; Euskadi Irratia 1982, Radio Euskadi 1983, Euskadi Gaztea 1990 eta EiTB Irratia 2001; ETB1 1982, ETB2 1986, ETB3 2008, ETB Sat 2001, Betizu 2001 eta Canal Promo 2001; www.eitb.com 2008.\nXXI. mende hasieran, EITBk bere ikuspegi estrategikoa garai berrietara egokitzea erabaki zuen, euskarri anitzetarako produktuen ekoizpen eta kontsumoa bultzatzean finkatuz begirada. Horretarako, EITBk 2007. urtea mugarri izango zuen digitalizazio plan estrategikoa finkatu zuen DIGIBat izena hartu zuena; akronimoak EITBren digitalizazioaren bitartez lortutako euskal hiriburu guztien batura digitala adierazten du. Eusko Jaurlaritzarekin hitzartutako Programa-kontratuaren bidezko finantza egonkortasunerako lau urteko formulari esker (2002-2006), prozesuak arrakasta izan zuen, eta 2007an osotu zen, EITBren Bilboko egoitzan instalatutako azpiegitura teknologikoa martxan jarri zenean. Garai honetatik aurrera euskal komunikazio talde publikoa aro berri bati ekin zion irrati, telebista eta interneterako erredakzio gelak espazio fisiko berdinean bateratzeko ahaleginek ezaugarrituta. 2008an, EITBk marka bakarreko (monomarka) estrategia bultzatuz, Eitb.com atari globala sortu zuen ordura arte sarean zituen lau orrialdeak (Eitb.com, Eitb24.com, Egaztea.com eta Betizu.com) web gune berean bateratuz. Hurrengo urtean, 2010-2013 bitartean betetzeko plana sinatu zen, zeinaren bitartez EITB taldeak bere burua konbergentzia mediatikoaren erritmora mugitzen den merkatuan lehiakorki ezartzeko konpromisoa berresten duen.\nBehin EITBren Bilboko egoitza inauguratuta, komunikazio taldeko hiru hedabideak, informazio-input bera eskuratzen hasiko dira. Honek, lengoaia mediatiko berrien sorrera eragin zuen taldean, eta horrela, zuzendaritzako lau kideek enpresa-estrategia aldakorra barneratzeko eta gizarteratzeko prestakuntza-ikastaroak hartu zituzten. Horrez gain, lehenago aipatutako 2010-2013 bitarteko estrategia berrira egokitzeko zuzendaritza-taldeak antolakuntzara mugatutako aldaketak bultzatu zituen, hau da, eraldaketok ez zuten eraginik izan albistegietako ekoizpen-egituretan ezta errutinetan ere. Konbergentzia-ekimen bakarrak Eitb Kultura markaren inguruan sinergiak sortzea eta “Eitb Erreportajeak” erredaktore-taldea martxan jartzea izan ziren (erreportajeen taldearen ibilbidea lehengo zuzendaritzarekin batera bukatu zen).\nEITB taldeko sozietate anonimo bakoitzaren barnean lekututako hedabideak: Radio Vitoria-Gasteiz Irratia 1934; Euskadi Irratia 1982, Radio Euskadi 1983, Euskadi Gaztea 1990 eta EiTB Irratia 2001; ETB1 1982, ETB2 1986, ETB3 2008, ETB Sat 2001, Betizu 2001 eta Canal Promo 2001; www.eitb.com 2008.\nHorrez gain, irratiko eta telebistako erredaktoreen zereginak, kategoriak eta perfil profesionalak ez dira aldatu 1988an eta 1989an ereduak ezarri zirenetik. Beraz, bi langile-talde, bi kultura profesional eta soldata desberdineko bi hitzarmen ageri dira gaur eguneko EITB taldean. Gainera, EITBNETeko langileak eta Eitb.com webgunerako lan egiten dutenenak gehitu behar zaizkie. Interneteko langileen kasuan gainera, enpleguaren egonkortasunik eza eta bereizkeria nabarmenagoak dira, eta jakina, horrek ez dio mesede egiten komunikazio taldearen erredakzioetako antolakuntzari ezta profesionalen konbergentziari.\nBestalde, esan beharra dago nahiz eta konbergentzia teknologikoak EITBko hiru hedabideetan tresna komunak eta bateragarriak erabiltzea ahalbideratu, antolaketan eta arlo profesionalean ez dira konbergentzia integrazioa eta harreman koordinatuak gorpuztu. Hedabideetako kazetariak espazio berean trinkotuta daude, baina aldiz, beraien artean ez da edukien partekatze sistematikoa ematen. Dena dela, kazetariei enpresak aro berrira egokitzeko prestakuntzarik eman al dien galdetzean, enpresak prestakuntzarik eman ez diela adierazten duten erredaktoreak baiezkoa erantzun dutenak bezainbeste dira ia. Hala, prestakuntzari dagokionez, lengoaia berriaren protagonista eta kudeaketa-estilo “berritzailearen” bultzatzaile den zuzendaritza-taldearen eta profesionalek osatutako oinarriaren artean tarte handia dagoela agerian geratu da.\nLehen saioa digitalizatzearekin, erredakzioak batzearekin eta Interneteko saila sendotzearekin batera, EITBk aldatzeko ahalmena erakutsi zuen aldaketa ezinbestekoa zenean. Gaur egun, edukiak zabaltzeko fasean elkarlan-maila altua bada ere, benetako talde-kultura indartu behar da. Telebistako, irratiko eta Interneteko erredakzioek autonomiari eutsi badiote ere, espazio fisikoa partekatzea funtsezkoa izan da informazioa koordinatzeko eta edukiak zeharka lantzeko garaian, eta hori seinale ontzat jotzen dugu. Ekintza horien helburua ekoizpena optimizatzea eta irratiko eta telebistako edukiak webgunera zabaltzea izan da funtsean, erabiltzaileen nahiz etxekoen artean talde-irudia sustatzeko. Hala ere, EITB oraindik multimedia talde bat osatzeko heldu gabe dagoela erakutsi du, ez duelako euskarri guztietan ibiliko diren kazetari talde indartsu bat ezartzea lortu. Egiazki, EITBren egungo plataforma anitzeko azpiegitura ez dago informazio-fluxua kudeatzeko erredakzio zentral baten bidez kontrolatuta. Edukiak irratiko, telebistako edo Interneteko erredakzioetan nagusiki monomedia profila duten profesionalek lantzen dituzte, argitaratuko dituen euskarriaren arabera. Hortaz, ezin da erabateko integrazioa edo bat-egitea lortu denik esan.\nAudientziei dagokienez, ikus-entzuleek etengabe parte hartu dute EITBko hedabideetan Taldearen ia 30 urtetako historian. Era berean, gizarte-eskarien eta hedabideen aukera teknikoen arabera, Taldeak hainbat adierazpen-sistema ezagutu ditu. Sortu zenez geroztik, euskal erakunde publikoak bi ikuspuntu zehatzetatik izan du kontutan herritarren presentzia bere hedabideetan baita programazioan. Alde batetik, lehenik irrati eta telebistan eta ondoren Interneten, erabiltzaileen partaidetza bultzatu da eskaintzaren eduki batzuk prestatzeko. Bestetik, hiru hedabideak audientziekin laguntasun loturak sortzen saiatu dira, herritarren bizipenak eta Taldearen marka erlazionatu nahian. Horrez gain, komunikazio-sistema berrien erabilerak indartu egin du audientzien partaidetza Taldeko hedabide guztietan. Era berean, EITB osatzen duten hedabideak (webgunearen kasuan, beharbada nabarmenkiago) gizartearen partaidetzarako bide berritzaile bezala aurkezten dira, audientziaren eta erakundearen arteko elkarreragina eta interes komunak dituzten erabiltzaileen arteko elkarreragina erraztuz. Alabaina, audientziak Taldeko hedabideetan gero eta presentzia handiagoa edukitzeak ez du eragin nabarmenik izan langileek audientziekiko duten erlazioa.\nEra berean, zuzeneko emanaldiekiko modu sinkroniko eta diakronikoan, parte hartzeko modu berriak sortzen dira. Hiru bide nagusiren bidez ezartzen dira: eduki eta zerbitzuen erabilera edo eskaintzaren bidez; audientziak sortutako eduki berrien ekarpenaren bidez; eta Taldearen eta audientziaren arteko eta audientzien arteko zuzeneko elkarrizketaren bidez. Hasierako unetik EITB Taldeak argi izan du audientzien partaidetza-forma eta teknika berrien erabilera areagotzeko erronkari aurre egitea. Forma eta teknika berri horiek bide berritzailetzat hartzen dira, hedabideak aberasteko eta erabiltzaileekiko diskurtso-elkarrizketa aberasteko. Hori guztia lan-ereduan aldaketarik eragin gabe. Azkenik esan, tresna konbentzionalez gain, audientziaren eta komunikabidearen artean eta audientzia osatzen duten pertsonen artean elkarreragin arinago eta bizkorragoa sustatzen duten tresna berri batzuk daude. Esaterako, sare sozialek oso garapen bizkorra izan dute audientziaren partaidetza sustatzeko tresna gisa. Ohiko lau elkarreragin teknikak sare sozialak, posta elektronikoa, telefono finkoa eta SMSen bidalketa dira.\nArtikulu hau José Larrañaga Zubizarreta irakasle doktoreak Euskal Herriko Unibertsitateko (UPV-EHU) Komunikazio eta Gizarte Zientzien Fakultatean zuzendutako ikerketa taldearen emaitza da. Ikerketa proiektuaren erreferentzia: EHU08/57\nERKOREKA GONZALEZ, Mikel / ZELAIETA GISASOLA, Angel


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" topic_facet:"Animazio soziokulturala eta turistikoa (Heziketa Zikloa). Goi maila" topic_facet:"Gorputz eta kirol ekintzen sustapena (Heziketa Zikloa). Goi maila" topic_facet:"Lehen laguntzak (Modulua)" topic_facet:"Osasun arreta (Modulua)" genre_facet:"Curriculumeko baliabideak" genre_facet:"Interneteko baliabidea"\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Proposatutako gaia: Animazio soziokulturala eta turistikoa (Heziketa Zikloa). Goi maila Proposatutako gaia: Gorputz eta kirol ekintzen sustapena (Heziketa Zikloa). Goi maila Proposatutako gaia: Lehen laguntzak (Modulua) Proposatutako gaia: Osasun arreta (Modulua) Generoa / Forma: Curriculumeko baliabideak Generoa / Forma: Interneteko baliabidea\nAnimazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa - LOE). Erdi maila Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) Osasun arreta (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Iruñean Intsumisioaren parkea mustuko dute - Sakana - Guaixe.eus\nIruñean Intsumisioaren parkea mustuko dute\nGuaixe 2018-10-05 14:16\nIruñeko intsumiso presoak bakearen ikurra egiten lurrean etzanik. 1995eko garila.\nSan Roke kalean zegoen espetxe zaharra 2012ko irailean bota zuen Iruñeko Udalak eta parke bat egin zuten. Parke horri Intsumisioaren parkea izena ematea erabaki du Iruñeko Udalak eta Pello Iraizozen oroigarria jarriko du. Hala, soldaduskaren kontra egin zuen mugimendu zabal hura eta gazte Nafarrek borroka horretan izandako lidergoa gogorarazi nahi du hiriburuko udalak.\nParkea bihar mustuko dute eta, propio, egitaraua prestatu dute. 11:00etan kalejira antimilitarista abiatuko da baratxurien plazatik, Broken Brothers Brass Bandek girotuta. 12:00etan mustuko da plaza eta 12:30ean Tonino Carotoneren kantaldia izanen da. Despeditzeko, 14:30ean bazkari intsumisoa izanen da.\nSoldaduskaren kontrako mugimenduan aritutako hainbat sakandarrek parte hartuko dute. Intsumiso asko preso egon ziren aipatu kartzelan. Gehienak Grupo Antimilitarista de Sakana / Sakanako Antimilitarista Taldean (GAS-SAT) antolatu ziren. Eta hainbat sakandar izan ziren mugimendua babestu zutenak. Mugimendu haren oroigarri, Olatzagutiko plaza batek Intsumisioaren plaza izena du duela duela 23 urtetik.


KUTXABANK LIGA - 2. jardunaldia - Bizkaia Frontoia\nJardunaldiko bigarren partidan Garate izan da aktore nagusia. Sopelakoa kantxara itzuli da hainbat hilabetez min hartuta egon ondoren eta izuti nabaritu da, baina Ibarguren eta Ibai Perezen aurka galdu arren partidako onena izan den Gordonekin batera joko asko hedatu ahal izan du.\nEuskal Pilota: Esku Pilota\nEskuz Binaka Nagusiak 3. Maila\nBanakako Pala Txapelketa 2022\nAndrazkoen Larruzko Paleta IV. Bizkaia Torneoa - Finala\nAndrazkoen Larruzko Paletan IV. Bizkaia Torneoko FINALA\nLarruzko Pilotako VI. Bizkaia Paleta Txapelketaren final handia gure kantxan jokatuko da igandean, 12etan. Txapela eskuratzeko lehian nor baino nor Martin eta Huizi Irazustabarrena eta Etxanizen kontra. Txapelketa osoko partidarik onena jokatu zuten bikote horiek sailkapen fasean; kalitate handiko hiru joko egin zituzten. Lau jokalariek dute esperientzia handia eta finala aparta izango dela zalantzarik ez dago.\nBanakako Pala Txapelketa hasiko da bihar, 01/28 ostirala, 19etan. Lehen jardunaldi hau sailkatzeko izango da eta bi partidetan Innpalaren azken bi fitxaketak ikusteko aukera izango dugu.


Oso berezia | Nessun dorma\nHasiera » musika kritika » Oso berezia\nFitxa: Kontzertu Handien XI. Zikloa. Arabatxo abesbatza eta Varvara. Egitaraua: Bach, Pärt eta Schumann-en obrak. Lekua: Gasteizko Principal Antzokia. Data: otsailaren 23a.\nEz dut esan ‘oso arraroa’ agian gehiegizkoa iruditzen zaidalako, edo irudituko zaiolako irakurleari, baina Kontzertu Handien XI. Ziklo honetako bigarren saio honen formatua guztiz bitxia izan zen. Antolatzaileen arabera ‘formatu berritzailea’ eskaini dute, baina batzuetan berritzaile eta apurtzaile kontzeptuen arteko muga oso fina da. Noski esan behar dut apurtzailea izatea ez dela nota txarra, baina kasu honetan apurtzaile/kutre moduko zeozer izan zen errezitaldiaren egitura.\nHasteko, Varvara piano jole errusiarra oso musikari ona da, nortasun handikoa, teknika landua duena. Bikaina, benetan. Horrexegatik ez zuen zentzurik egitarau bat egitea non berak obra pare bat jotzen zituen eta tartean umeen abesbatza baleko bati laguntzaile gisa aritzen zen. Ez zuen koherentziarik inondik.\nVarvarak jotako obrak oso exijenteak dira, konplikatuak bakarlariarentzat eta entzulearentzat ere bai. Hasi zen errezitaldia Bach-en ‘Fantasia kromatikoa eta fuga BWV 903’ (publikoari bizkarra emanda, tokia egin behar zelako abesbatzaren zuzendariaren tarimarentzat!). Erakutsi zuen Varvarak obraren ulertze sakona eta garbitasuna jotzerakoan. Primeran. Jarraian, Arvo Pärt konpositore estoniarraren pieza txiki bat jo zuen ‘Für Alina’ eta ‘Variations for de Healing of Arinushka’, delikatuak eta sentituak. Konpositore beraren ‘Marie Aed kantata’ izan zen Arabatxo ume abesbatzarekin interpretatu zuen lana. Oso afinatua aritu zen korua, tinbre politak erakutsi zituzten… Baina, benetan, ‘pegote’ hutsa izan zen piano joleak prestatu zituen obren artean. Abesbatzak meritu handia du, dudarik gabe, baina formatu horrek ez zion mesederik egin ez ume taldeari, ez bakarlariari.\nSaioaren bigarren zatian mugitu zuten pianoa (nahiz eta albo batean geratu, gaizki), irudi ortodoxoagoa emateko, eta, horrela, bakarlariak Schumann-en ‘3. Sonata fa minorrean’ lan handia jo zuen. Ze Scherzo ederra egin zuen, eta, batez ere, ze Finale indartsu eta dotorea oparitu zigun!\nBis pare bat eman zituen: Händel-en bariazio batzuk eta pieza txiki eta intimista bat. Ez dakit publikoak ulertu ote zuen Varvararen barneko indar interpretatiboa. Niri asko gustatu zitzaidan, nahiz eta saio benetan traketsa izan.